ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  1.1 วิสัยทัศน์ วัตถุประสงค์ เป้าหมาย หรือกลยุทธ์ในการดำเนินธุรกิจของกลุ่มบริษัทในภาพรวม

  บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน)
  วางกลยุทธ์ในการดำเนินธุรกิจแบบผสมผสาน (Hybrid) กล่าวคือ
  ดำเนินธุรกิจทั้งในส่วนของธุรกิจพัฒนาอสังหาริมทรัพย์เพื่อการรับรู้รายได้ในระยะสั้นและปานกลาง
  และการลงทุนในส่วนของธุรกิจโรงแรมซึ่งเป็นการลงทุนในทรัพย์สินเพื่อเป้าหมายในการรับรู้รายได้ในระยะยาว
  ทั้งนี้โดยมีวัตถุประสงค์เพื่อลดการพึ่งพารายได้จากธุรกิจด้านใดด้านหนึ่ง
  และเป็นวิธีในการเพิ่มมูลค่าให้กิจการในการเพิ่มขึ้นของทรัพย์สินในระยะยาว

  โดยบริษัทฯ ได้แบ่งแยกการดำเนินงานและแผนงานของธุรกิจ ออกเป็น 2 ประเภท คือ

(1) ธุรกิจพัฒนาอสังหาริมทรัพย์ บริษัทฯ เน้นการลงทุนในโครงการในทำเลที่ตั้งอยู่ในย่านธุรกิจ
    หรือแหล่งท่องเที่ยว มีศักยภาพในการพัฒนาสูง สามารถเข้าถึงเครือข่ายการคมนาคมที่สะดวก
    หลากหลาย มีสิ่งอำนวยความสะดวกเพียบพร้อมในบริเวณใกล้เคียง อาทิ โรงแรม สถานศึกษา
    สถานบันเทิง ศูนย์การค้า โรงพยาบาล ฯลฯ
    โดยเน้นการเข้าถึงกลุ่มลูกค้าที่มีรายได้ระดับปานกลาง – สูง
    ที่มีต้องการความสะดวกสบายในการใช้ชีวิต

(1) ธุรกิจโรงแรม บริษัทฯ เน้นการลงทุนในโรงแรมระดับ 4 - 5 ดาว โดยบริษัทฯ
    เป็นผู้ลงทุนในการพัฒนาทรัพย์สิน
    และจัดจ้างบริษัทผู้บริหารโรงแรมที่มีประสบการณ์และมีเครือข่ายทั่วโลกมาบริหารทรัพย์สินนั้นๆ
    โดยปัจจุบันบริษัทฯ ได้จัดจ้างกลุ่มบริษัท Starwood Hotels & Resorts Worldwide,
    Inc. และ Hyatt International Corporation เป็นผู้บริหารโรงแรมของบริษัทฯ ทั้งนี้
    ในการลงทุนในธุรกิจโรงแรม บริษัทฯ
    จะเลือกลงทุนในสถานที่ที่สะดวกในการเดินทางและอยู่ในย่านธุรกิจ ของกรุงเทพฯ
    นอกจากนี้บริษัทฯ
    ยังมีนโยบายกระจายความเสี่ยงของการลงทุนในธุรกิจโรงแรมไปยังต่างจังหวัด
    หรือในอนาคตไปยังต่างประเทศ โดยเลือกทำเลที่เป็นสถานที่ท่องเที่ยว
    มีกลุ่มลูกค้าเป้าหมายที่แตกต่าง หลากหลาย

  1.2 การเปลี่ยนแปลงและพัฒนาการที่สำคัญ

  บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) (“บริษัทฯ”) ตั้งอยู่ที่
  อาคารเอ็กเชน ทาวเวอร์ ชั้น 32 ห้องเลขที่ 3203-4 เลขที่ 388 ถนนสุขุมวิท แขวงคลองเตย
  เขตคลองเตย กรุงเทพมหานคร 10110 จัดตั้งและมีภูมิลำเนาในประเทศไทย เมื่อวันที่ 21
  เมษายน 2531 ภายใต้ชื่อ “บริษัท สุขุมวิท เซ็นเตอร์ จำกัด” เพื่อประกอบธุรกิจโรงแรม
  ต่อมาได้เปลี่ยนชื่อบริษัทฯ เป็น บริษัท พี.เอส. ดีเวลลอปเม้นท์ กรุ๊ป ออฟ คอมปานีส์ จำกัด
  และได้จดทะเบียนเป็นบริษัทมหาชน เมื่อวันที่ 7 กรกฎาคม 2546 ปัจจุบันบริษัทฯ มีบริษัท เมโทร
  พรีเมียร์ โฮลดิ้ง จำกัด จดทะเบียนจัดตั้งในประเทศไทย ซึ่งเป็นบริษัทลูกของบริษัท ไทย
  พร็อพเพอร์ตี้ จำกัด (มหาชน) ได้เข้ามาเป็นผู้ถือหุ้นรายใหญ่ของบริษัทฯ ธุรกิจหลักของบริษัทฯ
  คือ พัฒนาอสังหาริมทรัพย์ และโรงแรม ณ วันที่ 31 ธันวาคม 2557 บริษัทฯ
  มีทุนจดทะเบียนชำระแล้วเต็มจำนวน 2,751,466,667 บาท แบ่งเป็นหุ้นสามัญจำนวน
  2,751,466,667 หุ้น มูลค่าที่จดทะเบียนไว้หุ้นละ 1 บาท

  ในปีที่ผ่านมา บริษัทฯ และบริษัทย่อย มีการเปลี่ยนแปลงและพัฒนาการที่สำคัญ พอสรุปได้ดังนี้

  เมื่อวันที่ 21 เมษายน 2557 ที่ประชุมสามัญผู้ถือหุ้นประจำปี 2557
  ได้มีมติอนุมัติให้ลดทุนจดทะเบียนของบริษัทฯ จากทุนจดทะเบียนเดิม 3,065,000,000 บาท
  ให้เหลือทุนจดทะเบียน 2,751,466,667 บาท
  โดยวิธีการตัดหุ้นสามัญจดทะเบียนที่ได้สำรองไว้เพื่อรองรับการใช้สิทธิแปลงสภาพหุ้นกู้เป็นหุ้นสามัญ
  (อัตราแปลงสภาพ หุ้นกู้ 1 หน่วย ต่อ 652 หุ้นสามัญ ที่ราคาแปลงสภาพ 1.60 บาท ต่อ 1
  หุ้นสามัญ ซึ่งเป็นราคาไม่ต่ำกว่าร้อยละ 90
  ของราคาตลาดตามประกาศคณะกรรมการกำกับตลาดทุน) จำนวน 313,533,333 หุ้น
  มูลค่าที่ตราไว้หุ้นละ 1 บาท รวม 313,533,333 บาท ออก

  ในเดือนมิถุนายน 2557 บริษัท โอเวนเดล จำกัด (“โอเวนเดล”) ซึ่งเป็นบริษัทย่อยของ บริษัท
  ฮอนเนอร์ บิวซิเนส จำกัด ซึ่งเป็นบริษัทย่อยของบริษัทฯ
  ได้ทำสัญญากับบริษัทที่ไม่เกี่ยวข้องกันสองแห่งเพื่อที่จะโอนธุรกิจโรงแรมภายใต้ชื่อ “โรงแรมดิ
  เอวาซอน หัวหิน รีสอร์ท แอนด์ สปา” ซึ่งประกอบด้วย การโอนธุรกิจ สินทรัพย์
  และการหักกลบหนี้สิน
  โดยการโอนธุรกิจโรงแรมดังกล่าวตามที่ระบุในสัญญาให้แก่บริษัททั้งสองได้เสร็จสิ้นในเดือนสิงหาคม
  2557

  เมื่อวันที่ 20 พฤศจิกายน 2557 ที่ประชุมวิสามัญผู้ถือหุ้นของโอเวนเดล
  ได้มีมติอนุมัติให้ลดทุนจดทะเบียนของโอเวนเดล จำนวน 100 ล้านบาท
  เพื่อหักขาดทุนสะสมจำนวน 13 ล้านบาท และชำระคืนทุนให้กับผู้ถือหุ้นจำนวน 87 ล้านบาท
  จากทุนจดทะเบียนเดิม 380 ล้านบาท ให้เหลือทุนจดทะเบียน 280 ล้านบาท
  โดยวิธีการตัดหุ้นสามัญจดทะเบียนจำนวน 10 ล้านหุ้น มูลค่าที่ตราไว้หุ้นละ 10 บาท รวม 100
  ล้านบาทออก โอเวนเดลได้จดทะเบียนการลดทุนดังกล่าวกับกระทรวงพาณิชย์
  และจ่ายชำระเงินให้กับผู้ถือหุ้นแล้วเมื่อวันที่ 25 ธันวาคม 2557

3.  โครงสร้างการถือหุ้นของกลุ่มบริษัท

+---------------------------------+------------+---------+-----+-----+
| ชื่อบริษัท                          | ลักษณะธุรกิจ  | จ       | อัตร |     |
|                                 |            | ัดตั้งขึ้นใน | าร้อ |     |
|                                 |            |         | ยละ |     |
|                                 |            |         |     |     |
|                                 |            |         | ข   |     |
|                                 |            |         | องก |     |
|                                 |            |         | ารถ |     |
|                                 |            |         | ือหุ้น |     |
+---------------------------------+------------+---------+-----+-----+
|                                 |            | ประเทศ  | 2   | 2   |
|                                 |            |         | 557 | 556 |
+---------------------------------+------------+---------+-----+-----+
| บริษัทย่อยที่บริษัทฯถือหุ้นโดยตรง         |            |         |     |     |
+---------------------------------+------------+---------+-----+-----+
| บริษัท ฮอนเนอร์ บิวซิเนส จำกัด        | โรงแรม     | ไทย     | 100 | 100 |
+---------------------------------+------------+---------+-----+-----+
| บริษัท แกรนด์ อีควิตี้ ดีเวลลอปเม้นท์     | โรงแ       | ไทย     | 100 | 100 |
| จำกัด                            | รมและพัฒนาอ |         |     |     |
|                                 | สังหาริมทรัพย์ |         |     |     |
+---------------------------------+------------+---------+-----+-----+
| บริษัทย่อยที่ถือหุ้นโดยผ่านบริษัทย่อย       |            |         |     |     |
+---------------------------------+------------+---------+-----+-----+
| บริษัทย่อยที่ถือหุ้นโดยบจก. ฮอนเนอร์     |            |         |     |     |
| บิวซิเนส                          |            |         |     |     |
+---------------------------------+------------+---------+-----+-----+
| บริษัท โอเวนเดล จำกัด              | โรงแรม     | ไทย     | 100 | 100 |
+---------------------------------+------------+---------+-----+-----+

2.  ลักษณะการประกอบธุรกิจ

  2.1 ลักษณะผลิตภัณฑ์หรือบริการ

บริษัทฯ ประกอบธุรกิจ 2 ประเภท ได้แก่

(1) ธุรกิจพัฒนาอสังหาริมทรัพย์ เพื่อพักอาศัย พื้นที่สำนักงาน และพื้นที่ค้าปลีก
    ทั้งแนวสูงและแนวราบ เช่นโครงการเดอะ เทรนดี้ คอนโดมิเนียม (The Trendy
    Condominium) โครงการหัวหิน บลู ลากูน รีสอร์ท (Hua Hin Blue Lagoon Resort)
    โครงการไฮด์ สุขุมวิท (Hyde Sukhumvit) และโครงการไฮด์ สุขุมวิท 11 (Hyde
    Sukhumvit 11) ซึ่งบริษัทฯ เน้นการพัฒนาอสังหาริมทรัพย์
    ซึ่งตั้งอยู่ในพื้นที่ธุรกิจของกรุงเทพมหานคร และแหล่งท่องเที่ยวในต่างจังหวัด
    โดยรูปแบบของการพัฒนาโครงการจะขึ้นอยู่กับลักษณะและที่ตั้งของทรัพย์สินที่ได้มา เช่น
    ขนาดของที่ดิน ทำเลที่ตั้ง ลักษณะของชุมชนโดยรอบ และข้อจำกัดของกฏหมายที่เกี่ยวข้อง
    เป็นต้น โครงการในปัจจุบันและที่ผ่านมาของบริษัทฯ มีดังต่อไปนี้

  โครงการเดอะ เทรนดี้ คอนโดมิเนียม (The Trendy Condominium)

  โครงการเดอะ เทรนดี้ คอนโดมิเนียม เป็นโครงการคอนโดมิเนียมประเภทมิกซ์ยูสต์
  พร้อมสิ่งอำนวยความสะดวกต่างๆ เช่น สระว่ายน้ำ จากุชชี่ ห้องซาวน่า ห้องออกกำลังกาย
  ห้องซักรีด และลานจอดรถกว่า 736 คัน โครงการตั้งอยู่ในซอยสุขุมวิท 13 เพียง 70
  เมตรจากถนนสุขุมวิท สะดวกสบาย ก่อสร้างแล้วเสร็จเมื่อเดือนสิงหาคม 2550 โครงการเดอะ
  เทรนดี้ คอนโดมิเนียม แบ่งพื้นที่ใช้สอยออกเป็น 3 ส่วน ได้แก่ เทรนดี้ ออฟฟิศ
  (อาคารสำนักงาน สูง 32 ชั้น พื้นที่ห้องชุดรวม 29,850 ตารางเมตร
  ปัจจุบันปิดการขายเรียบร้อยแล้ว) เทรนดี้ เรซิเด้นท์ (อาคารชุดพักอาศัย สูง 18 ชั้น
  โดยเป็นห้องชุดรวมทั้งสิ้น 530 หน่วย พื้นที่ห้องชุดรวม 25,375 ตารางเมตร
  ปัจจุบันปิดการขายเรียบร้อยแล้ว) และเทรนดี้ พลาซ่า (อาคารส่วนพลาซ่า ร้านอาหาร
  และร้านค้าย่อย สูง 3 ชั้น พื้นที่ห้องชุดรวม 10,387 ตารางเมตร ปัจจุบันเหลือเพียง 2
  ยูนิตเท่านั้นที่รอการขายและโอนในอนาคต)

  โครงการหัวหิน บลู ลากูน รีสอร์ท (Hua Hin Blue Lagoon Resort)

  โครงการหัวหิน บลู ลากูน รีสอร์ท แบ่งพื้นที่การพัฒนาโครงการออกเป็น 2 ส่วน ได้แก่
  โครงการ บลู ลากูน คอนโดมิเนียม (Blue Lagoon Condominium) และโครงการไอร์แลนด์
  วิลล่า (Island Villas) ตั้งอยู่ติดกับโรงแรมเชอราตัน หัวหิน รีสอร์ท แอนด์ สปา
  โครงการหัวหิน บลู ลากูน รีสอร์ท
  มีสระว่ายน้ำที่เป็นเสมือนทะเลสาบขนาดใหญ่รายล้อมอาคารคอนโดมิเนียมและวิลล่าทุกหลัง
  (Swimming Lagoon Pool)
  เพื่อให้ลูกค้าสามารถสัมผัสกับบรรยากาศของสายน้ำและความร่มรื่น
  โดยมีรายละเอียดแต่ละโครงการ ดังนี้

-   โครงการ Blue Lagoon Condominium ตั้งอยู่บนพื้นที่ 17 ไร่ เป็นคอนโดมิเนียม ขนาดสูง
    3 ชั้น จำนวน 18 หลัง โดยอาคารแต่ละหลังจะมีห้องชุดประเภท 2 ห้องนอน
    ขนาดพื้นที่ใช้สอย ระหว่าง 148 ถึง 150 ตารางเมตร จำนวน 6 ยูนิต
    ดังนั้นคอนโดมิเนียมของโครงการจะมีทั้งหมด 108 ยูนิต
    ปัจจุบันโครงการได้เสร็จสมบูรณ์พร้อมเข้าพักอาศัยแล้ว และปัจจุบันเหลือเพียง 6
    ยูนิตที่รอการขายและโอนกรรมสิทธิ์ในอนาคต

-   โครงการ Island Villa ตั้งอยู่บนพื้นที่ 20 ไร่ มีลักษณะเป็นบ้านบนเกาะแบบ 2 ชั้น 3
    ห้องนอน พื้นที่ใช้สอย 237 และ 267 ตารางเมตร จำนวน 37 หลัง
    จุดเด่นของโครงการคือทำให้ลูกค้ามีความรู้สึกเหมือนอยู่บนเกาะพิเศษส่วนตัวและอยู่ไม่ห่างจากชายหาดหัวหินมากนัก
    ปัจจุบันปิดการขายเรียบร้อยแล้ว

  โครงการไฮด์ สุขุมวิท (Hyde Sukhumvit)

  โครงการคอนโดมิเนียมเพื่ออยู่อาศัย สูง 40 ชั้น ประกอบด้วยห้องชุดแบบ 1 ห้องนอน 2
  ห้องนอน 3 ห้องนอน จูเนียร์เพ้นท์เฮ้าส์ และเพ้นท์เฮ้าส์ รวมจำนวน 454 ยูนิต
  ขนาดพื้นที่ใช้สอยตั้งแต่ 32.03 ถึง 487.63 ตารางเมตร มูลค่าโครงการรวมกว่า 5,000
  ล้านบาท ตั้งอยู่บริเวณปากซอยสุขุมวิท 13 ติดกับโครงการโรงแรมไฮแอท รีเจนซี่ กรุงเทพ
  สุขุมวิท ซึ่งเป็นโครงการพัฒนาโรงแรมของบริษัทฯ อีกแห่งหนึ่ง ซึ่งปัจจุบันอยู่ระหว่างการก่อสร้าง

  โครงการไฮด์ สุขุมวิท เป็นโครงการคอนโดมิเนียมเพื่ออยู่อาศัยรูปแบบแนวคิดใหม่
  ทุกตารางเมตรออกแบบให้สะท้อนความเป็นส่วนตัว ท่ามกลางสภาพแวดล้อมที่สะดวกสบาย
  แวดล้อมด้วยสิ่งอำนวยความสะดวกครบครันสำหรับชีวิตยุคใหม่ บนชั้น 5 ของอาคาร
  คลอบคลุมพื้นที่กว่า 2,500 ตางรางเมตร จากทำเลที่ตั้ง คุณภาพของวัสดุอุปกรณ์
  และสิ่งอำนวยความสะดวกเหล่านี้ ทำให้โครงการไฮด์ สุขุมวิท ได้รับหลากหลายรางวัล อาทิ
  Best Residential High-Rise development in Thailand และ Highly
  Commended High-Rise Architecture (Asia Pacific Property Awards
  2013-2014) ซึ่งเป็นการรับรองคุณภาพของโครงการได้เป็นอย่างดี

  บริษัทฯ ได้ทำการก่อสร้างโครงการแล้วเสร็จ
  ปัจจุบันอยู่ระหว่างการโอนกรรมสิทธิ์ห้องชุดให้แก่ผู้ซื้อห้องชุดของโครงการ
  โดยได้เริ่มการโอนกรรมสิทธิ์ห้องชุดตั้งแต่วันที่ 26 ธันวาคม 2556 เป็นต้นมา
  ซึ่งทำการโอนกรรมสิทธิ์แล้วกกว่าร้อยละ 90 ของจำนวนห้องชุดทั้งหมด

  โครงการไฮด์ สุขุมวิท 11 (Hyde Sukhumvit 11)

  สืบเนื่องจากความสำเร็จในการพัฒนาโครงการไฮด์ สุขุมวิท ซึ่งได้รับการตอบรับเป็นอย่างดี
  โดยกลุ่มลูกค้าเป้าหมายยังคงให้ความสนใจต่อห้องชุดขนาดเล็กถึงปานกลางอยู่อีกเป็นจำนวนมาก
  บริษัทฯ จึงได้จัดซื้อที่ดินในซอยสุขุมวิท 11 เพื่อพัฒนาโครงการคอนโดมิเนียมแห่งใหม่
  เพื่อตอบสนองความต้องการห้องชุดเพื่ออยู่อาศัยขนาดเล็กถึงปานกลางของกลุ่มลูกค้าเป้าหมาย
  ปัจจุบันโครงการอยู่ในระหว่างการก่อสร้างสำนักงานขาย
  โดยคาดว่าสามารถเปิดตัวโครงการพร้อมให้ลูกค้าเป้าหมายจองซื้อห้องชุดได้ราวปลายเดือนมีนาคม
  2558
  รายงานการวิเคราะห์ผลกระทบสิ่งแวดล้อมของโครงการได้รับการอนุมัติจากหน่วยงานที่เกี่ยวข้องเรียบร้อยแล้ว

  โครงการไฮด์ สุขุมวิท 11 มูลค่าโครงการกว่า 4,000 ล้านบาท ประกอบด้วยอาคารเพื่อ
  พักอาศัยพร้อมสิ่งอำนวยความสะดวก สูง 39 ชั้น 1 อาคาร
  และอาคารจอดรถยนต์พร้อมพื้นที่เพื่อพักอาศัย เพื่อการพาณิชย์
  และพื้นที่เพื่อการพักผ่อนบริเวณดาดฟ้า สูง 9 ชั้น 1 อาคาร
  โครงการนำเสนอห้องชุดหลากหลายแบบ แบ่งเป็นห้องชุดเพื่อพักอาศัยจำนวน 476 ยูนิต
  ประกอบด้วยห้องชุดแบบสตูดิโอ 1 ห้องนอน 2 ห้องนอน 3 ห้องนอน ดูเพล็กซ์ ลอฟท์ ดูเพล็กซ์
  เพ้นท์เฮ้าส์ และวิลล่า เพ้นท์เฮ้าส์ ขนาดพื้นที่ใช้สอยตั้งแต่ประมาณ 27 ถึง 178 ตารางเมตร
  และห้องชุดเพื่อการพาณิชย์ จำนวน 2 ยูนิต

(2) ธุรกิจโรงแรม บริษัทฯ จะเป็นผู้ลงทุนในการพัฒนาโครงการเอง
    หรือเข้าซื้อกิจการ(Acquisition) ของโรงแรมอื่นที่เปิดดำเนินการอยู่แล้ว
    และจัดจ้างบริษัทผู้บริหารโรงแรมที่มีประสบการณ์และมีเครือข่ายทั่วโลกมาบริหารทรัพย์สินนั้น
    โดยบริษัทฯ เป็นผู้ลงทุนในการพัฒนาทรัพย์สิน ซึ่งรวมถึง การจัดซื้อหรือเช่าที่ดิน
    จัดหาและจัดจ้าง ที่ปรึกษา ผู้รับเหมาก่อสร้าง ซัพพลายเออร์ ที่เกี่ยวข้อง
    กับการพัฒนาโครงการดังกล่าว ทั้งนี้รวมถึงการจัดหาวัสดุอุปกรณ์ เครื่องใช้ต่างๆ
    ที่จำเป็นตามมาตรฐาน และความต้องการของผู้บริหารโรงแรมของบริษัทฯ
    และจัดจ้างบริษัทผู้บริหารโรงแรมที่มีประสบการณ์และมีเครือข่ายทั่วโลกมาบริหารทรัพย์สินนั้นๆ
    โดยปัจจุบันบริษัทฯ ได้จัดจ้างกลุ่มบริษัท Starwood Hotels & Resorts Worldwide,
    Inc. และ บริษัท Hyatt International Corporation
    ให้เป็นผู้ดำเนินการบริหารโรงแรม โดยบริษัท Starwood Hotels & Resorts
    Worldwide, Inc. เป็นผู้บริหารโรงแรมเดอะ เวสทิน แกรนด์ สุขุมวิท (The Westin
    Grande Sukhumvit) กรุงเทพมหานคร โรงแรมเชอราตัน หัวหิน รีสอร์ท แอนด์ สปา
    (Sheraton Hua Hin Resort and Spa) จังหวัดเพชรบุรี และโรงแรมเชอราตัน หัวหิน
    ปราณบุรี วิลล่า (Sheraton Hua Hin Pranburi Villas) จังหวัดประจวบคีรีขันธ์
    ขณะที่บริษัท Hyatt International Corporation
    จะเป็นผู้ดำเนินการบริหารโรงแรมไฮแอท รีเจนซี่ กรุงเทพ สุขุมวิท (Hyatt Regency
    Bangkok, Sukhumvit) ให้กับบริษัทฯ เมื่อโรงแรมทำการก่อสร้างแล้วเสร็จ

  รายละเอียดโรงแรมแต่ละแห่งของบริษัทฯ มีดังต่อไปนี้

  โรงแรม เดอะ เวสทิน แกรนด์ สุขุมวิท (The Westin Grande Sukhumvit, Bangkok)

  โรงแรมเดอะ เวสทิน แกรนด์ สุขุมวิท ตั้งอยู่ปากซอยสุขุมวิท 19 ใกล้กับสถานีรถไฟฟ้า อโศก
  และสถานีรถไฟฟ้าใต้ดิน สุขุมวิท บริหารจัดการโดยกลุ่ม Starwood Hotels & Resorts
  Worldwide, Inc. ซึ่งเป็นบริษัทบริหารโรงแรมชั้นนำระดับ 5 ดาว
  มีประสบการณ์ด้านการบริหารโรงแรมและมีโรงแรมในเครือจำนวนกว่า 1,200 แห่ง ในกว่า
  100 ประเทศทั่วโลก และถือเป็นหนึ่งในบริษัทผู้บริหารโรงแรมที่ใหญ่ที่สุดแห่งหนึ่งของโลก ณ
  ปัจจุบัน Starwood Hotels & Resorts Worldwide, Inc. บริหารโรงแรมทั้งหมด 9
  แบรนด์ ได้แก่ Westin^(®), Sheraton^(®), W^(®), St. Regis^(®),
  FourPoints^(®)by Sheraton, The Luxury Collection^(®), Le Meridian^(®),
  Aloft^(®) และ Element^(SM)

  โรงแรมเดอะ เวสทิน แกรนด์ สุขุมวิท เป็นโรงแรมระดับ 5 ดาว ขนาดอาคารสูง 25 ชั้น
  มีจำนวนห้องพักทั้งสิ้น 362 ห้อง พร้อมสิ่งอำนวยความสะดวกและบริการด้านต่างๆ
  ที่เกี่ยวเนื่องกับบริการโรงแรมครบวงจร อาทิเช่น ห้องประชุมจัดเลี้ยง และห้องบอลรูม
  ศูนย์บริการทางธุรกิจ และเวสทิน เวิร์คเอ้าท์ ฟิตเนส สตูดิโอ สำหรับผู้ที่รักการออกกำลังกาย
  พร้อมอุปกรณ์ทันสมัยครบครัน และวารีน่า สปา

  ทั้งนี้ โรงแรมเดอะ เวสทิน แกรนด์ สุขุมวิท ประกอบด้วยชั้นให้บริการ ดังนี้

+----------------------------------------------------------------+-----+
|                                                                | ชั้น  |
+----------------------------------------------------------------+-----+
|   แผนกต้อนรับชั้นล่าง (Lower Lobby and Concierge)                   | G   |
+----------------------------------------------------------------+-----+
|   ที่จอดรถและสำนักงานบริษัท                                         | 5-6 |
+----------------------------------------------------------------+-----+
|   แผนกต้อนรับ ห้องอาหารซีซั่นนอล เทสท์ส, เซสท์ บาร์ แอนด์ เทอเรส,        | 7   |
|   ห้องแกรนด์ บอลรูม, ร้านตัดเสื้อ และร้านจำหน่ายของที่ระลึก                |     |
+----------------------------------------------------------------+-----+
|   ห้องอาหารญี่ปุ่นคิสโซะ, ห้องประชุม และศูนย์บริการทางธุรกิจ (Business      | 8   |
|   Center)                                                      |     |
|                                                                |     |
|   สระว่ายน้ำ, เวสทิน เวิร์คเอ้าท์ ฟิตเนส สตูดิโอ, วารีน่า สปา              |     |
|   และสถานเสริมความงาม                                           |     |
+----------------------------------------------------------------+-----+
|   ห้องพักและห้องสวีท                                               | 10  |
|                                                                | -24 |
+----------------------------------------------------------------+-----+
|   ห้องจัดเลี้ยง Altitude                                           | 25  |
+----------------------------------------------------------------+-----+

  ด้านห้องพัก

  โรงแรมเดอะ เวสทิน แกรนด์ สุขุมวิท มีห้องพักจำนวน 362 ห้อง ตั้งอยู่บนชั้น 10 ถึงชั้นที่ 24
  โดยแบ่งลักษณะของห้องพักได้ดังนี้

+-----------------------------------------------------+----------------+
| ประเภทห้องพัก                                         | จำนวนห้อง       |
+-----------------------------------------------------+----------------+
| 1.  Deluxe room                                     | 220            |
+-----------------------------------------------------+----------------+
| 2.  Premium Deluxe                                  | 50             |
+-----------------------------------------------------+----------------+
| 3.  Executive Deluxe                                | 61             |
+-----------------------------------------------------+----------------+
| 4.  Deluxe Suite and Executive Suite                | 30             |
+-----------------------------------------------------+----------------+
| 5.  Presidential Suite                              | 1              |
+-----------------------------------------------------+----------------+
| รวม                                                 | 362            |
+-----------------------------------------------------+----------------+

  โดยห้องพักสำหรับลูกค้าพิเศษระดับผู้บริหาร (Executive Deluxe) รวมทั้ง ห้องชุด
  (Executive Suites) และห้องชุดพิเศษ (Presidential Suite) อยู่บนชั้น 22 ถึงชั้น 24
  โดยมี Westin Executive Club Lounge เพื่อให้บริการพิเศษสำหรับลูกค้าผู้บริหาร อาทิ
  Express Check In / Out อาหารเช้าแบบส่วนตัว ชายามบ่าย ค็อกเทลยามค่ำ บัดเลอร์
  อินเตอร์เนทไร้สาย และอื่นๆ อีกมากมาย

  โรงแรมเดอะ เวสทิน แกรนด์ สุขุมวิท
  มีนโยบายที่จะอำนวยความสะดวกสบายสูงสุดแก่ผู้มาใช้บริการในบรรยากาศที่อบอุ่นสบายแบบเป็นกันเอง
  นอกจากนี้ ทางโรงแรมได้จัดเตรียมอุปกรณ์อำนวยความสะดวกในห้องพัก โดยเฉพาะ
  Heavenly^(®) Bed เตียงสัญลักษณ์ชื่อดังของเวสทินในทุกห้องพัก
  และสิ่งอำนวยความสะดวกอื่นๆ อีกครบครัน
  เพื่อรองรับและอำนวยความสะดวกให้กับลูกค้านักธุรกิจโดยเฉพาะ

  นอกจากนี้ ทางโรงแรมฯ
  ยังจัดให้มีการตกแต่งและให้บริการเพื่อให้สอดคล้องกับความต้องการของลูกค้าเฉพาะกลุ่ม ดังนี้

  ------------------------- ---------------------------------------------
  ประเภท                    รายละเอียด

  Handicap Room             บนชั้น 10 สำหรับลูกค้าที่มีความบกพร่องทางร่างกาย

  Westin Executive Club     บนชั้น 24 สำหรับลูกค้านักธุรกิจระดับผู้บริหาร
  Lounge                    ที่ต้องการความเป็นส่วนตัวและบริการพิเศษอื่นๆ ทั้ง Check
                            in / out อาหารเช้า อาหารว่าง
                            สำหรับลูกค้าที่เข้าพักบนชั้น 22-24
  ------------------------- ---------------------------------------------

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา โรงแรม เดอะ เวสทิน แกรนด์
  สุขุมวิทมีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

+-----------------------------------+----------+----------+----------+
| โรงแรม เดอะ เวสทิน แกรนด์ สุขุมวิท     | 2557     | 2556     | 2555     |
+-----------------------------------+----------+----------+----------+
|   อัตราการเข้าพักเฉลี่ย (%)            | 58.1     | 76.9     | 75.1     |
+-----------------------------------+----------+----------+----------+
|   อัตราค่าห้องพักเฉลี่ย (บาทต่อห้องต่อคืน)  | 3,746    | 3,941    | 3,754    |
+-----------------------------------+----------+----------+----------+
|   จำนวนห้องพักที่ให้บริการเฉลี่ย          | 362      | 362      | 363      |
+-----------------------------------+----------+----------+----------+

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  โรงแรมเดอะ เวสทิน แกรนด์ สุขุมวิท มุ่งเน้นการให้บริการด้านอาหารและเครื่องดื่ม
  รวมทั้งการจัดเลี้ยง โดยเน้นที่คุณภาพของบริการที่ประทับใจ
  และคุณภาพของอาหารที่จัดเตรียมโดยพ่อครัวที่มีประสบการณ์
  ภายในโรงแรมมีบริการห้องอาหารเพื่อบริการลูกค้าที่มาพักและลูกค้าทั่วไป ดังนี้

+-----------------------+----+-------------+------------+-----------+
| ห้องอาหาร              | ชั้น | ประเภทอาหาร | ความจุ      | เวลาบริการ |
|                       |    |             | (ที่นั่ง)      |           |
+-----------------------+----+-------------+------------+-----------+
| ห้องอาหารซีซั่นนอล        | 7  | อ           | 105        | 06        |
| เทสท์Seasonal Tastes   |    | าหารนานาชาติ |            | .00-23.00 |
| Restaurant            |    |             |            |           |
+-----------------------+----+-------------+------------+-----------+
| เซสท์ บาร์ แอนด์ เทอเรส  | 7  | อาหารว่าง    | 62         | 7         |
| Zest Bar & Terrace    |    |             |            | .00-01.00 |
|                       |    | และ เครื่องดื่ม |            |           |
+-----------------------+----+-------------+------------+-----------+
| ห้องอาหารญี่ปุ่น           | 8  | ญี่ปุ่น         | 110        | 12        |
| คิสโซะKisso Japanese   |    |             |            | .00-14.30 |
| Restaurant            |    |             |            |           |
|                       |    |             |            | 18        |
|                       |    |             |            | .00-22.30 |
+-----------------------+----+-------------+------------+-----------+
| พูล บาร์                | 8  | อาหารว่าง    | 28         | 10        |
|                       |    |             |            | .00-19.00 |
| Pool Bar              |    | และ เครื่องดื่ม |            |           |
+-----------------------+----+-------------+------------+-----------+
| บริการ อิน-รูม ไดนิ่ง      | ใ  |             |            |           |
|                       | ห้บ |             |            |           |
| In-Room Dining        | ริก |             |            |           |
| Service               | าร |             |            |           |
|                       | อา |             |            |           |
|                       | หา |             |            |           |
|                       | รใ |             |            |           |
|                       | นห |             |            |           |
|                       | ้อง |             |            |           |
|                       | พัก |             |            |           |
|                       | ตล |             |            |           |
|                       | อด |             |            |           |
|                       | 24 |             |            |           |
|                       | ช  |             |            |           |
|                       | ั่วโ |             |            |           |
|                       | มง |             |            |           |
+-----------------------+----+-------------+------------+-----------+

  นอกจากนี้ ในด้านการจัดเลี้ยง กลุ่มลูกค้าเป้าหมายของบริษัท ได้แก่
  ลูกค้าที่ต้องการจัดงานแต่งงาน งานประชุมสัมมนา งานเปิดตัวสินค้า
  งานสังสรรค์ของราชการและบริษัทเอกชน
  โดยมีห้องประชุมสัมมนาและจัดเลี้ยงหลายลักษณะเพื่อตอบสนองความต้องการของลูกค้าแต่ละประเภท
  ดังนี้

+-----------------------------+---------+-----+----------------------+
| ห้องสัมมนา/จัดเลี้ยง             | พื้นที่     | ชั้น  | ความจุ (คน)           |
|                             | (ตร.ม.) |     |                      |
+-----------------------------+---------+-----+----------------------+
| ห้อง แกรนด์ บอลรูม (Grand      | 624.00  | 7   | คอกเท็ล / บุฟเฟ่ต์ 500 / |
| Ballroom)*                  |         |     | 350                  |
+-----------------------------+---------+-----+----------------------+
| ห้องบอลรูม A (Ballroom A)     | 312.00  | 7   | คอกเท็ล / คลาสรูม 180  |
|                             |         |     | / 130                |
+-----------------------------+---------+-----+----------------------+
| ห้องบอลรูม B (Ballroom B)     | 312.00  | 7   | คอกเท็ล / คลาสรูม 180  |
|                             |         |     | / 130                |
+-----------------------------+---------+-----+----------------------+
| ห้องสเตรทรูม 1 และ 2          | 153.00  | 8   | คอกเท็ล / คลาสรูม 100  |
| เปิดเชื่อมต่อกัน                 |         |     | / 60                 |
|                             |         |     |                      |
| (State Room 1+2)            |         |     |                      |
+-----------------------------+---------+-----+----------------------+
| ห้องสเตรทรูม 1 (State Room 1) | 76.5    | 8   | คอกเท็ล / คลาสรูม 40 / |
|                             |         |     | 24                   |
+-----------------------------+---------+-----+----------------------+
| ห้องสเตรทรูม 2 (State Room 2) | 76.5    | 8   | คอกเท็ล / คลาสรูม 40 / |
|                             |         |     | 24                   |
+-----------------------------+---------+-----+----------------------+
| ห้องสเตรทรูม 3 (State Room 3) | 148.50  | 8   | คอกเท็ล / คลาสรูม 100  |
|                             |         |     | / 60                 |
+-----------------------------+---------+-----+----------------------+
| ห้อง บอร์ดรูม (Board Room 1)   | 36.00   | 8   | คอกเท็ล / คลาสรูม 30 / |
|                             |         |     | 18                   |
+-----------------------------+---------+-----+----------------------+
| ห้อง บอร์ดรูม 2 (Board Room 2) | 21.00   | 8   | คอกเท็ล / บอร์ดรูม 15 / |
|                             |         |     | 10                   |
+-----------------------------+---------+-----+----------------------+
| ห้องโบตั๋น 1 (Botan 1)         | 20.6    | 8   | คลาสรูม / บอร์ดรูม 10 / |
|                             |         |     | 8                    |
+-----------------------------+---------+-----+----------------------+
| ห้องโบตั๋น 2 (Botan 2)         | 19.6    | 8   | คลาสรูม / บอร์ดรูม 10 / |
|                             |         |     | 8                    |
+-----------------------------+---------+-----+----------------------+
| ห้องโบตั๋น 3 (Botan 3)         | 19.4    | 8   | คลาสรูม / บอร์ดรูม 10 / |
|                             |         |     | 8                    |
+-----------------------------+---------+-----+----------------------+
| ห้องโบตั๋น 4 (Botan 4)         | 18.4    | 8   | คลาสรูม / บอร์ดรูม 10 / |
|                             |         |     | 8                    |
+-----------------------------+---------+-----+----------------------+
| อัลติจูด เล้าจ์ (Altitude        | 255     | 25  | คอกเท็ล / บอร์ดรูม 200  |
| Lounge)                     |         |     | / 40                 |
+-----------------------------+---------+-----+----------------------+
| อัลติจูด ไลบรารี่ (Altitude      | 49      | 25  | คอกเท็ล / บอร์ดรูม 20 / |
| Library)                    |         |     | 15                   |
+-----------------------------+---------+-----+----------------------+

  หมายเหตุ: * ห้อง แกรนด์บอลรูม สามารถแบ่งเป็น 2 ห้อง คือ บอลรูม เอ และบอลรูม บี

  การให้บริการด้านอื่นๆ

  โรงแรมมีบริการด้านอื่นๆ เพื่อความสะดวกสบายของลูกค้า ได้แก่ ศูนย์บริการทางธุรกิจ
  (Business Center) บริการแลกเปลี่ยนเงินตราต่างประเทศตลอด 24 ชั่วโมง บริการซักรีด
  สำนักงานตัวแทนการเดินทางและท่องเที่ยว บริการรถเช่า ลีมูซีน
  และบริการด้านการติดต่อสื่อสาร

  นอกจากนี้ โรงแรมยังมีบริการพิเศษเฉพาะจาก เวสทิน ให้แก่ลูกค้าของโรงแรม ได้แก่ Westin
  Service Express^(®)
  ซึ่งเป็นหน่วยงานที่จะให้บริการเพื่อตอบสนองความต้องการของลูกค้าในทุกๆ เรื่อง
  โดยลูกค้าสามารถติดต่อเจ้าหน้าที่ของโรงแรมเพียงคราวเดียวเพื่อใช้บริการของโรงแรมหลายด้าน
  โดยไม่ต้องเสียเวลาติดต่อเจ้าหน้าที่โรงแรมในแต่ละแผนก และ Westin One Call^(®)
  เป็นการให้บริการในการสำรองห้องพักและห้องประชุมจัดเลี้ยงแบบเบ็ดเสร็จ เช่น
  ลูกค้ามีความประสงค์ที่จะจัดงานสังสรรค์ ไม่ว่าจะเป็นลักษณะงานประเภทใดๆ
  เพียงแค่ติดต่อมาที่พนักงาน Westin One Call^(®)
  ก็สามารถที่จะนำเสนอรูปแบบของการจัดงาน ติดต่อประสานงานบุคลากรที่เกี่ยวข้อง
  ดูแลและควบคุมการดำเนินงานเพื่อให้ได้ตามความต้องการของลูกค้า นอกจากนี้ ยังมี Westin
  Kids Club^(®) เป็นบริการพิเศษสำหรับลูกค้าของเวสทินที่มาใช้บริการห้องพักแบบครอบครัว
  ซึ่งเน้นความสำคัญของเด็ก โดยจัดอุปกรณ์เครื่องใช้ที่จำเป็นสำหรับเด็กไว้บริการเป็นพิเศษ
  ตลอดจนของเล่น เตียงสำหรับเด็กเล็ก
  ซึ่งเป็นเครื่องมือพิเศษที่จัดไว้ตามมาตรฐานเวสทินไว้บริการเด็กที่มีอายุระหว่าง 3-12 ปี

การให้เช่าพื้นที่

บริษัทฯ ให้เช่าพื้นที่ห้างสรรพสินค้าโรบินสัน ตั้งแต่บริเวณชั้นใต้ดิน (B1) และชั้น 1 ถึงชั้น 4
พร้อมพื้นที่ที่จอดรถยนต์ในชั้น 1 ถึง ชั้น 4 ให้แก่บริษัท โรบินสันสุขุมวิท จำกัด
เพื่อใช้ในกิจการห้างสรรพสินค้าโรบินสัน

  โรงแรมเชอราตัน หัวหิน รีสอร์ท แอนด์ สปา (Sheraton Hua Hin Resort & Spa)

  โรงแรมเชอราตัน หัวหิน รีสอร์ท แอนด์ สปา รีสอร์ทระดับ 5 ดาว อยู่ภายใต้แบรนด์
  “Sheraton Hotels & Resorts” ของกลุ่ม Starwood Hotels & Resorts
  Worldwide, Inc. ตั้งอยู่บนชายหาดอันเงียบสงบของชะอำ ห่างจากกรุงเทพฯ เพียง 200
  กิโลเมตร การเดินทางสะดวกสบาย โดยใช้เวลาในการเดินทางโดยรถยนต์เพียงประมาณ 2
  ชั่วโมงครึ่ง อาคารโรงแรมมีลักษณะเป็นอาคารสูง 2 ชั้น
  เรียงรายรอบสระว่ายน้ำและล้อมรอบด้วยสวนเขียวชอุ่ม ให้บริการห้องพักรวม จำนวน 240 ห้อง
  โดยเป็นห้องสวีท จำนวน 12 ห้อง
  รีสอร์ทมีห้องพักเชื่อมต่อโดยตรงกับสระว่ายน้ำแบบลากูนที่มีความยาวโดยรอบถึง 560 เมตร
  ทอดตัวลดเลี้ยวไปตลอดแนวของรีสอร์ท แมกไม้นานาชนิดแทรกตัวกลมกลืนเพื่อให้ความร่มรื่น
  พร้อมทั้งเพลิดเพลินกับวิวทะเล ท้องฟ้าสีคราม และชายหาดที่สวยงาม ห้องพักแบบเดอลักซ์ ขนาด
  49 ตารางเมตร เพดานสูงให้ความรู้สึกโปร่งสบาย
  อบอุ่นด้วยโทนสีและการตกแต่งในสไตล์ไทยร่วมสมัย ภายในห้องพักประกอบด้วย “เชอราตัน สวีท
  สลีปเปอร์เบ้ด” เตียงนอนลิขสิทธิ์เฉพาะของเชอราตัน
  ห้องน้ำกว้างขวางโดดเด่นด้วยกระจกขนาดใหญ่ มีอ่างอาบน้ำแยกกับห้องอาบน้ำแบบฝักบัว
  และแอลซีดีทีวี
  สามารถเลือกพักในห้องพักแบบมีสวนส่วนตัวหรือห้องพักติดสระว่ายน้ำที่เพียงแค่ก้าวลงจากระเบียงก็สามารถเพลิดเพลินกับการว่ายน้ำได้ทันที
  ห้องสวีทมีทั้งหมด 12 ห้อง ขนาด 98 ตารางเมตร ติดตั้งแอลซีดีทีวีพร้อมเครื่องเล่นดีวีดี
  ตู้เสื้อผ้าขนาดใหญ่มีมุมแต่งตัว ชุดคลุมอาบน้ำผ้าไหม ผลิตภัณฑ์ของใช้ในห้องน้ำจาก Shine for
  Sheraton^(TM) bath amenities ทุกห้องพักมีระเบียงส่วนตัวสำหรับนั่งพักผ่อนภายนอก
  อินเตอร์เน็ตความเร็วสูง และ
  อินเตอร์เน็ตแบบไร้สายในห้องพักอำนวยความสะดวกให้ผู้เข้าพักไม่พลาดทุกการติดต่อ

  ห้องอาหารและบาร์ของรีสอร์ทมีบริการทั้งอาหารไทยต้นตำรับ เมนูเด่นจากประเทศต่างๆ
  ในเอเชีย รวมทั้งอาหารนานาชาติ
  นอกจากนั้นยังมีกิจกรรมเพื่อเพิ่มความสนุกสนานในวันพักผ่อนแก่ผู้เข้าพัก อาทิ เทนนิส กีฬาทางน้ำ
  ฟิตเนสเซ็นเตอร์ สนามกอล์ฟระดับโลกที่อยู่ไม่ไกลจากรีสอร์ท หรือเลือกผ่อนคลายที่ “ชายน์ สปา
  ฟอร์ เชอราตัน” ซึ่งให้บริการนวดทั้งแบบไทย แบบสากล และทรีทเม้นต์ต่างๆ ที่ช่วยฟื้นฟูสุขภาพ
  รักษาสมดุลของร่างกาย หรือเพื่อเสริมความงาม สำหรับผู้เข้าพักวัยเยาว์ “สตาร์ คลับ”
  เป็นพื้นที่กิจกรรมของคุณหนูๆ
  มีทั้งกิจกรรมเสริมทักษะและสันทนาการเพื่อความเพลิดเพลินของเด็กๆ โดยเฉพาะ

  ด้านห้องพัก

  ห้องพักแบบเดอลักซ์ ประกอบดัวย เดอลักซ์ การ์เด้น วิว เดอลักซ์ การ์เด้น เทอเรซ เดอลักซ์
  ลากูน วิว เดอลักซ์ ลากูน แอคเซส และ เดอลักซ์ โอเชี่ยน ฟร้อนท์ ห้องพักแบบแบบสวีท
  ประกอบด้วย ลากูน สวีท และ โอเชี่ยน สวีท

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก ในระยะ 3 ปี
  ที่ผ่านมา เชอราตัน หัวหิน รีสอร์ท แอนด์ สปา
  มีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------------------- ----------- ----------- -----------
  โรงแรมเชอราตัน หัวหิน รีสอร์ท แอนด์ สปา     2557        2556        2555

  อัตราการเข้าพักเฉลี่ย (%)                  64.5        73.0        67.8

  อัตราค่าห้องพักเฉลี่ย (บาทต่อห้องต่อคืน)        3,792       3,742       3,561

  จำนวนห้องพักที่ให้บริการเฉลี่ย                240         240         240
  ------------------------------------- ----------- ----------- -----------

  หมายเหตุ: อัตราการเข้าพักข้างต้น คำนวณจากอัตราค่าห้องที่ขายได้จริง
  จากจำนวนห้องพักทั้งหมดที่เปิดขายในขณะนั้น

ด้านอาหารและเครื่องดื่ม

  ห้องอาหารและบาร์ ประกอบด้วย

  ห้องอาหาร เดอะ เดค (The Deck) ให้บริการบุฟเฟ่ต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ ภายในห้องปรับอากาศหรือที่ระเบียงริมสระว่ายน้ำ
  ห้องอาหารสามารถต้อนรับผู้ใช้บริการได้ 185 ที่นั่ง เปิดให้บริการอาหารเช้าตั้งแต่เวลา
  6.30-10.30 น. อาหารกลางวัน เวลา 11.30-14.30 น.และ อาหารค่ำ เวลา
  18.00-22.00 น.

  ห้องอาหาร อิน เอเชีย (InAzia) เปิดให้บริการอาหารค่ำ นำเสนอเมนูเด่นๆ
  จากประเทศต่างๆ ในเอเชีย สามารถต้อนรับผู้ใช้บริการได้ 100 ท่าน
  ผู้ใช้บริการสามารถเลือกนั่งได้ทั้งบริเวณนอกห้องอาหารติดสระว่ายน้ำ หรือภายในห้องปรับอากาศ
  ติดกันคือ “เท็น ดีกรี ไวน์เซลลาร์” ห้องเก็บไวน์และแชมเปญนานาชนิดรวมทั้งไวน์ในคอลเล็กชั่น
  “ไวน์ ออฟ เดอะ เวิล์ด” เปิดให้บริการอาหารค่ำทุกวัน ตั้งแต่เวลา 18.00-22.30 น.

  ห้องอาหารซาลาส (Salas) ประกอบด้วยศาลาริมสระน้ำทั้งหมด 10 หลัง
  และที่นั่งรับประทานอาหารบริเวณหน้าบาร์ สามารถรองรับผู้มารับประทานอาหารได้ถึง 70 ท่าน
  ให้บริการอาหารเมดิเตอเรเนียนสไตล์โฮมเมด รสชาติต้นตำรับ และเครื่องดื่มต่างๆ ตลอดวัน
  เปิดให้บริการตั้งแต่เวลา 11.00-21.30 น.

  ลูนา ลาไน (Luna Lanai) ห้องอาหารและบาร์แบบเปิดโล่งรับลมทะเล ให้บริการอาหารไทย
  อาหารทะเล และ บาร์บีคิว ในบรรยากาศสบายๆ ใกล้ชิดธรรมชาติ ท้องฟ้าสีคราม
  และความงามของท้องทะเลอ่าวไทย เปิดให้บริการทุกวัน ตั้งแต่เวลา 10.00-23.00 น.

  ซันดารา เล้าจน์ (Sundara Lounge) ให้บริการเครื่องดื่มนานาชนิดและอาหารทานเล่น
  สามารถรองรับได้ 60 ท่าน เลือกนั่งได้ทั้งภายในห้องปรับอากาศและบริเวณล็อบบี้ด้านนอก
  ในเวลากลางคืนตั้งแต่ 19.45-20.30 น.
  มีวงดนตรีเล่นสดให้ความเพลิดเพลินเปิดให้บริการทุกวัน ตั้งแต่เวลา 10.00-24.00 น.

การให้บริการด้านอื่นๆ

  ห้องประชุมสัมมนา สถานที่จัดงานประชุมของเชอราตัน หัวหิน รีสอร์ท แอนด์ สปา
  ได้รับการออกแบบตกแต่งอย่างพิถีพิถันและจัดสรรพื้นที่อย่างลงตัวเพื่อรองรับรูปแบบการจัดงานอันหลากหลาย
  ประกอบด้วยห้องแกรนด์ บอลรูม และห้องประชุมเล็ก 2 ห้อง พื้นที่รวม 820 ตารางเมตร
  และห้องประชุมที่หรูหรา โอ่อ่า และสมบูรณ์แบบที่สุด
  แห่งใหม่ซึ่งเริ่มเปิดดำเนินการในเดือนพฤศจิกายน 2557 ที่ผ่านมา “เดอะ แชนเดอเลียร์”
  (The Chandelier) พื้นที่ 892 ตารางเมตร ด้วยเพดานที่สูงถึง 7.6 เมตร
  การตกแต่งในโทนสีอันอบอุ่น พร้อมด้วยหน้าต่างยาวจรดเพดานเพื่อรับแสงธรรมชาติ
  สามารถรองรับการผู้เข้าร่วมการประชุมหรืองานเลี้ยงสังสรรค์ขนาดใหญ่ได้ถึง 800 คน
  ทั้งนี้ห้องประชุมทั้งหมดนำเสนอความพรั่งพร้อมด้วยอุปกรณ์อำนวยความสะดวกและเทคโนโลยีอันทันสมัย
  และสามารถแบ่งย่อยเพื่อความสะดวกสบาย
  และตอบสนองความต้องการในรูปแบบที่ต่างกันได้รวมถึง 7 ห้องด้วยกัน

  นอกจากนี้เพื่อสร้างความเป็นเอกลักษณ์อย่างมีระดับไม่เหมือนใคร ให้กับงานเลี้ยงสังสรรค์ของคุณ
  ไม่ว่าจะเป็นงานเลี้ยงริมสระในแบบลากูน งานเลี้ยงท่ามกลางสวนเขียวชอุ่ม
  หรืองานเลี้ยงในบรรยากาศสบายๆ ริมทะเลอ่าวไทย เชอราตัน หัวหิน รีสอร์ท แอนด์ สปา
  สามารถเนรมิตความประทับใจในทุกรูปแบบ
  ให้ทุกโอกาสสำคัญเต็มเปี่ยมไปด้วยช่วงเวลาแห่งความน่าประทับใจและน่าจดจำ

  ร้านจำหน่ายสินค้า รีสอร์ทมีร้านจำหน่ายสินค้า 2 ร้าน คือ ร้านเชอราตัน แกลลอรี่
  จำหน่ายสินค้าอุปโภค บริโภค และร้านจำหน่ายชุดสูทสำเร็จรูป, ชุดสตรีดีไซน์สวย
  พร้อมบริการรับตัดสูท

  สตาร์ คลับ คลับสำหรับเด็กๆ เสนอพื้นที่พิเศษเฉพาะสำหรับเด็กอายุระหว่าง 4-12 ปี
  ลักษณะเหมือนบ้านรูปทรงลูกเต๋าสีสดใสขนาดใหญ่ แยกจากตัวอาคารของรีสอร์ท พื้นที่กว้างขวาง
  เฟอร์นิเจอร์สีสดใส อุปกรณ์ต่างๆ ออกแบบมาเพื่อเด็กๆ โดยเฉพาะ
  เพื่ออำนวยความสะดวกให้เด็กๆ ได้สนุกกันอย่างเต็มที่กับของเล่น
  อุปกรณ์การเรียนรู้ที่ช่วยเสริมสร้างความคิดสร้างสรรค์ของเด็กครบครัน
  แวดล้อมรอบด้วยสนามหญ้าสำหรับวิ่งเล่น ทุกๆ วัน
  สตาร์คลับจัดกิจกรรมที่ช่วยฝึกฝนความคิดและจินตนาการของเด็กๆ สนามเด็กเล่นด้านหน้าสตาร์
  คลับเป็นพื้นที่ที่ให้เด็กๆ สนุกสนานและได้ออกกำลังมากยิ่งขึ้น เปิดให้บริการ ทุกวัน ตั้งแต่เวลา
  9.00-18.00 น.

  ชายน์ สปา ฟอร์ เชอราตัน (Shine Spa for Sheraton^(TM)) ตั้งอยู่ที่ชั้น 1 ของรีสอร์ท
  ภายในมีห้อง ทรีตเมนต์ 12 ห้อง รวมทั้งห้องทรีตเมนต์แบบสวีท 2 ห้อง ห้องวารีบำบัด
  ห้องอาบน้ำที่สามารถนวดตัวด้วยสายน้ำ อ่างจากุชชี่ ห้องซาวน่า
  ห้องอบไอน้ำที่แยกเป็นสัดส่วนกันระหว่างชายและหญิง ติดกันคือ “ซาลอน”
  ดูแลปรนนิบัติความสวยงามของผมและเล็บให้กับผู้มาพักผ่อน ชายน์ สปา ฟอร์ เชอราตัน
  บริการนวดทั้งแบบไทย แบบสากล บำบัดและบำรุงด้วยทรีตเม้นต์ต่างๆ กว่า 40 รายการ อาทิ
  ทรีตเมนต์เพื่อการฟื้นฟูสุขภาพ รักษาสมดุลของร่างกาย แขกคนสำคัญของ ชายน์สปา
  จะได้รับความสุขไปกับมาตรฐานสปาสากลระดับสูงด้วยทรีทเมนต์ที่หลากหลาย
  ได้รับการออกแบบโดยหลอมรวมความโดดเด่นของวิถีการบำบัดจากวัฒนธรรมของตะวันออก
  และตะวันตก เพื่อสร้างสรรค์ประสบการณ์ความผ่อนคลายอย่างล้ำลึก ทั้งการขัดตัว การฟื้นฟู
  และการนวดบำรุงผิว หรือทรีทเมนต์ยอดนิยมอันเป็นเอกลักษณ์ของชายน์ สปา
  รวมไปถึงผลิตภัณฑ์ของสปาระดับสูง Terraké จากประเทศฝรั่งเศส
  ซึ่งได้รับแรงบันดาลใจของความบริสุทธิ์ของธรรมชาติ (Forces of Nature) อันได้แก่ ธรณี
  (Earth) วารี (Water) สายลม (Air) พืชพรรณ (Plants) เปิดให้บริการ ทุกวัน
  ตั้งแต่เวลา 9.00-21.00 น.

  เชอราตัน ฟิตเนส โดย คอร์ เพอร์ฟอร์มานส์ (Sheraton Fitness powered by Core
  Performance) โปรแกรมการออกกำลังกายที่เน้นความสำคัญหลักที่ จิตใจ โภชนาการ
  การเคลื่อนไหว และการพักผ่อน
  สามารถช่วยพัฒนาระดับพละกำลังความแข็งแกร่งให้ร่างกายได้อย่างมีประสิทธิภาพ
  อีกทั้งยังส่งผลต่อจิตใจเพื่อการพักผ่อนที่ถูกวิธีอีกด้วย เปิดให้บริการทุกวัน ตลอด 24 ชั่วโมง
  และให้บริการฟรี สำหรับผู้เข้าพัก

  โรงแรมเชอราตัน หัวหิน ปราณบุรี วิลล่า (Sheraton Hua Hin Pranburi Villas)

  (บริหารงานโดยทีมงานเดียวกันกับโรงแรมเชอราตัน หัวหิน รีสอร์ท แอนด์ สปา)

  โรงแรมเชอราตัน หัวหิน ปราณบุรี วิลล่า
  นำเสนอแรงบันดาลใจแห่งเอกลักษณ์ของการพักผ่อนที่จะคงอยู่ในความทรงจำอันล้ำค่าตราบนานเท่านาน
  ด้วยวิลล่าหรูพร้อมสระว่ายน้ำส่วนตัว จำนวน 53 หลัง บนทำเลที่ตั้งท่ามกลางวงล้อมอันเขียวชอุ่ม
  และเสียงประสานของแมกไม้เขตร้อนนานาพันธุ์ คลอสลับกับเสียงคลื่นกระทบฝั่งของหาดปราณบุรี
  การตกแต่งและสิ่งอำนวยความสะดวกอันทันสมัยต่างๆ
  ได้รับการออกแบบและเลือกสรรค์อย่างพิถีพิถัน
  ผสมผสานอย่างลงตัวในระดับที่ไม่มีใครเสมอเหมือน
  พร้อมสไตล์ของการบริการชั้นเลิศด้วยการเช็คอินส่วนตัวจากวิลล่า บัตเล่อร์
  ที่จะส่งมอบประสบการณ์แห่งการดูแลอย่างอบอุ่น
  พร้อมต้อนรับผู้มาเยือนเพื่อดื่มด่ำกับสวรรค์แห่งการพักผ่อนอย่างแท้จริง

  ครบครันไปด้วยตำรับอาหารรสชาติเยี่ยมและเครื่องดื่มชั้นเลิศ "ห้องอาหารดาหลา"
  ส่งมอบประสบการณ์การเดินทางอันโอชะ
  พร้อมสร้างความอิ่มเอมและประทับใจให้กับผู้มาเยือนในบรรยากาศผ่อนคลายท่ามกลางสระบัวหลากสี
  เชฟผู้มีประสบการณ์ได้เลือกสรรเฉพาะวัตถุดิบชั้นดี
  ในการสร้างสีสันของทุกมื้ออาหารให้กับผู้มาเยือนได้อิ่มอร่อยอย่างสมบูรณ์แบบ

  เชอราตัน หัวหิน ปราณบุรี วิลล่า นำเสนอการเชื่อมโยงไปถึง เชอราตัน หิวหิน รีสอร์ทแอนด์
  สปา สำหรับการเข้าใช้สิ่งอำนวยความสะดวกต่างๆ อาทิเช่น ชายน์ สปา ฟอร์ เชอราตัน
  และห้องอาหารทั้ง 5 แห่ง รวมถึงฟิตเนส เซนเตอร์ และว่ายน้ำแบบลากูน และคิดส์คลับอีกด้วย

  สำหรับการเชื่อมโยงอันอบอุ่น โรงแรมเชอราตัน หัวหิน ปราณบุรี วิลล่า
  พร้อมนำเสนอรูปแบบแห่งการแบ่งปันในบริเวณล็อบบี้เลานจ์บรรยากาศผ่อนคลาย
  ด้วยคุณค่าหลักของ ลิงค์ แอท เชอราตัน เอ็กซ์พีเรียน วิท ไมโครซอฟต์
  เพื่อให้ผู้มาเยือนเข้าถึงเทคโนโลยีของการเชื่อมต่อ
  โดยผู้มาเยือนสามารถเพลิดเพลินกับสิ่งอำนวยความสะดวกและอุปกรณ์อันทันสมัยเพื่อเชื่อมโยงเข้ากับเครือข่ายของการติดต่ออย่างไร้พรมแดน
  หรือการนำเสนอ “สปา วิลล่า” ด้วยประสบการณ์ของการปรนนิบัติอย่างลึกล้ำ
  โดยจะเชื่อมโยงผู้มาเยือนเข้าสู่ความผ่อนคลายของดุลยภาพแห่งร่างกายและจิตใจโดยหลอมรวมความโดดเด่นของวิถีการนวดบำบัดจากวัฒนธรรมของตะวันออกและตะวันตก
  ซึ่งได้รับแรงบันดาลใจจากความบริสุทธิ์ของธรรมชาติ
  และศาสตร์การนวดแผนไทยเพื่อสร้างสรรค์ประสบการณ์ของความผ่อนคลายอย่างล้ำลึกในบรรยากาศอันเป็นส่วนตัวของวิลล่า
  ผู้เชี่ยวชาญในศาสตร์บำบัดของเราได้รับการฝึกฝนมาอย่างดีในการส่งมอบประสบการณ์ของความแตกต่างอันสงบ
  และเข้าถึงห้วงเวลาแห่งความผ่อนคลายอย่างแท้จริง

ด้านห้องพัก

  ท่ามกลางสวนสวยอันร่มรื่น ระเบียงพักผ่อนอันเปิดโล่ง
  ศาลาคลายร้อนริมสระน้ำที่มอบความเป็นส่วนตัว ฝักบัวที่แฝงตัวอยู่ท่ามกลางแมกไม้
  หรือแม้แต่อ่างอาบน้ำกลางแจ้งที่รายล้อมด้วยดอกบัวสีสันสวยงาม
  วิลล่าแต่ละหลังได้รับการตกแต่งในโทนสีอบอุ่น
  สอดแทรกความสดใสของเส้นสีที่สอดคล้องกับธรรมชาติโดยรอบ
  ไม่ว่าจะเป็นความเรียบง่ายหากแต่สะดวกสบายในสไตล์ “พูลวิลล่า” พื้นที่ใช้สอยแบบร่วมสมัยของ
  “ดูเพล็กซ์ พูลวิลล่า สวีท” ความเป็นส่วนตัวอันโดดเด่นในแบบ “พูลวิลล่า สวีท”
  วิลล่าในทุกสไตล์ยังคงดำรงไว้ซึ่งคุณค่าหลักของแบรนด์ เตียงนอนหนานุ่มสบายอันเป็นเอกลักษณ์
  “เชอราตัน สวีท สลีปเปอร์ เบด” ที่จะช่วยให้การพักผ่อนในทุกค่ำคืน เป็นเวลาอันแสนสุข
  รวมถึงสิ่งอำนวยความสะดวกซึ่งสอดแทรกด้วยความทันสมัยในด้านเทคโนโลยี อาทิ
  สัญญาณอินเตอร์เน็ตไร้สายความเร็วสูง แท่นวาง Docking Station
  ซึ่งจะยกระดับประสบการณ์แห่งการผ่อนคลายให้กับผู้มาเยือนที่ค้นหาการพักผ่อนอย่างมีไลฟ์สไตล์
  ให้ดื่มด่ำกับบรรยากาศของการพักผ่อนที่สะดวกสบาย หากแฝงไว้ด้วยความเป็นส่วนตัวอย่างแท้จริง

  สำหรับอัตราค่าห้องพักแต่ละประเภทจะแตกต่างกันตามฤดูกาลและประเภทห้องพัก
  โดยเปิดดำเนินการอย่างไม่เป็นทางการในช่วงเดือนตุลาคม-ธันวาคม 2556 โรงแรมเชอราตัน
  หัวหิน ปราณบุรี วิลล่า มีอัตรา_การเข้าพักเฉลี่ยและอัตราค่าห้องพักเฉลี่ย มีดังนี้

  ------------------------------------- ----------- --------------- ---------------
  โรงแรมเชอราตัน หัวหิน ปราณบุรี วิลล่า        ก.ค.-ธ.ค.   ม.ค.-มิ.ย.2557   ต.ค.-ธ.ค.2556
                                        2557                        

  อัตราการเข้าพักเฉลี่ย (%)                  35.0        29.7            20.9

  อัตราค่าห้องพักเฉลี่ย (บาทต่อห้องต่อคืน)        6,301       7,001           7,972
  ------------------------------------- ----------- --------------- ---------------

ด้านอาหารและเครื่องดื่ม

  ห้องอาหารดาหลา ให้บริการบุฟเฟ่ต์อาหารเช้า
  และเมนูอาหารตามสั่งสำหรับอาหารกลางวันและอาหารค่ำ มีให้เลือกทั้งอาหารไทย
  และอาหารนานาชาติ ดาหลา
  ยังนำเสนอเอกลักษณ์อันโดดเด่นของแบรนด์เชอราตันที่ใส่ใจสุขภาพด้วย “คัลเลอร์ ยัวร์ เพลท”
  เมนูที่จะสร้างสมดุลและสีสันให้กับอาหารจานโปรดสำหรับทุกคนในครอบครัว และช่วงเวลาของ
  “เชอราตัน โซเชียล อาวเวอร์”
  สังคมเพื่อพบปะสังสรรค์ในอีกระดับของการลิ้มรสไวน์คัดสรรพิเศษคุณภาพเยี่ยม
  เปิดให้บริการอาหารเช้าแบบบุฟเฟ่ต์ตั้งแต่เวลา 7.00-11.00 น. อาหารกลางวัน เวลา
  11.00-14.30 น.และ อาหารค่ำ เวลา 18.00-24.00 น.
  พิเศษทุกวันเสาร์กับบุฟเฟ่ต์แบบบาร์บีคิวในมื้อค่ำ

การให้บริการด้านอื่นๆ

  สปา วิลล่า
  นำเสนอประสบการณ์ของการปรนนิบัติอย่างลึกล้ำด้วยการเชื่อมโยงผู้มาเยือนเข้าสู่ความผ่อนคลายของดุลยภาพแห่งร่างกายและจิตใจโดยหลอมรวมความโดดเด่นของวิถีการนวดบำบัดจากวัฒนธรรมของตะวันออกและตะวันตก
  ซึ่งได้รับแรงบันดาลใจจากความบริสุทธิ์ของธรรมชาติ และศาสตร์การนวดแผนไทย
  ผู้เชี่ยวชาญในศาสตร์บำบัดของเราได้รับการฝึกฝนมาอย่างดีในการส่งมอบประสบการณ์ของความแตกต่างในบรรยากาศอันเป็นส่วนตัวของวิลล่า
  ติดกันคือ “อิน วิลล่า ฟิตเนส” นับเป็นอีกหนื่งทางเลือกของกิจกรรมเพื่อการพักผ่อนอย่างคุ้มค่า
  และสุขภาพที่ดีเยี่ยม

  เชอราตัน แกลลอรี่ ร้านจำหน่ายสินค้า ภายใต้แบรนด์ Paul Ropp

  โรงแรมไฮแอท รีเจนซี่ กรุงเทพ สุขุมวิท (Hyatt Regency Bangkok, Sukhumvit)

  โรงแรมไฮแอท รีเจนซี่ กรุงเทพ สุขุมวิท เป็นโรงแรมแห่งใหม่ของบริษัทฯ
  อยู่ระหว่างการดำเนินการก่อสร้างโรงแรมแห่งใหม่นี้ตั้งอยู่ริมถนนสุขุมวิท บริเวณปากซอยสุขุมวิท
  13 ใกล้กับสถานีรถไฟฟ้าบีทีเอสนานา มีห้องพักหลากหลายแบบจำนวนรวมทั้งสิ้น 273 ห้อง
  บริษัทฯ ได้แต่งตั้ง Hyatt International Corporation เป็นผู้บริหารโรงแรมแห่งนี้
  บริษัทฯ คาดว่าโรงแรมไฮแอท รีเจนซี่ กรุงเทพ สุขุมวิท จะพร้อมเปิดให้บริการได้ราวต้นปี
  2560

  2.2 การตลาดและการแข่งขัน

  (ก) ธุรกิจพัฒนาอสังหาริมทรัพย์

  ภาพรวมของธุรกิจอสังหาริมทรัพย์ในปี 2557 เติบโตไม่มากนัก ถ้าเทียบกับปีที่ผ่านมา
  โดยธุรกิจอสังหาริมทรัพย์โดยเฉพาะคอนโดมิเนียม ได้รับผลกระทบจากความไม่สงบทางการเมือง
  มีการชุมนุมในหลายจุดทั่วกรุงเทพมหานคร
  ซึ่งส่งผลกระทบต่อความเชื่อมั่นของนักลงทุนและผู้บริโภค รวมไปถึงปัญหาขาดแคลนแรงงาน
  มีผลทำให้ในครึ่งปีแรกตลาดค่อนข้างซบเซาและหดตัว
  ผู้ประกอบการจำนวนมากชะลอการเปิดตัวโครงการใหม่ออกไป
  รวมไปถึงลดขนาดของโครงการเพื่อให้สามารถสร้างเสร็จและส่งมอบได้เร็วขึ้น
  เพื่อให้ผู้ประกอบการสามารถบริหารสภาพคล่องให้มีความเหมาะสมกับสถานการณ์ทางการตลาดได้ดีขึ้น
  ปี 2557 ที่ผ่านมาจึงถือเป็นปีแห่งการปรับฐานเพื่อให้อุปทาน (Supply) และอุปสงค์ (Demand)
  เกิดสมดุลมากขึ้น

  อย่างไรก็ตามในช่วงไตรมาส 3 เหตุการณ์ทางการเมืองที่สงบขึ้น ความเชื่อมั่นของผู้บริโภคดีขึ้น
  ส่งผลให้ผู้บริโภคเริ่มกลับมาให้ความสนใจและเยี่ยมชมโครงการอสังหาริมทรัพย์ต่างๆ เพิ่มมากขึ้น
  ทั้งนี้เนื่องมาจากความต้องการที่อยู่อาศัยโดยเฉพาะในทำเลใกล้รถไฟฟ้าในกรุงเทพมหานครและปริมณฑล
  ยังเป็นที่ต้องการของตลาด ไม่ว่าจะซื้อเพื่ออยู่อาศัยเอง หรือเพื่อการลงทุน

  สำหรับปี 2558 อุตสาหกรรมอสังหาริมทรัพย์มีแนวโน้มที่จะเติบโตอย่างมีเสถียรภาพมากขึ้น
  เนื่องจากความสงบทางการเมือง การลงทุนของภาครัฐที่มีแผนกระตุ้นเศษฐกิจ
  การขยายตัวของแนวรถไฟฟ้า และการเปิดประชาคมอาเซียน หรือ ASEAN Economic
  Community (AEC) อย่างเป็นทางการในปลายปี 2558
  ซึ่งจะมีผลทำให้อสังหาริมทรัพย์ของไทยเป็นที่ต้องการมากขึ้นสำหรับตลาดต่างชาติ

  ในทางตรงกันข้าม ถึงแม้ว่าปัจจัยที่กล่าวมาข้างต้น จะส่งเสริมธุรกิจคอนโดมิเนียมได้เป็นอย่างดี
  แต่เนื่องด้วยหลายโครงการมีความพร้อมที่จะเปิดตัวโครงการกันปีนี้หลังจากที่ชะลอและเลื่อนการเปิดตัวไปจากปีที่ผ่านมา
  พร้อมด้วยปัจจัยราคาที่ดินที่สูงขึ้นเป็นอย่างมาก โดยเฉพาะที่ดินย่านสุขุมวิทและที่ดินในแนวรถไฟฟ้า
  สถานีหลัก ตลอดจนปัญหาการขาดแคลนแรงงานก่อสร้าง
  เป็นที่คาดว่าตลาดคอนโดมิเนียมจะมีการแข่งขันอย่างรุนแรงมากยิ่งขึ้นในปีนี้

  อย่างไรก็ตาม ในส่วนตลาดคอนโดมิเนียมระดับบน ซึ่งยังคงมีอุปทานอยู่ไม่มากนักในประเทศไทย
  แต่ความต้องการของลูกค้าชาวไทยกับชาวต่างชาติยังคงเพิ่มขึ้นอย่างต่อเนื่อง
  จึงถือว่าเป็นโอกาสที่ดี
  ที่ผู้ประกอบการจะพัฒนาคอนโดมิเนียมระดับบนเพื่อให้สอดคล้องต่อความต้องการกลุ่มผู้บริโภคทั้งชาวไทยและต่างชาติ

  (ข) ธุรกิจโรงแรม

  รายได้ที่เกิดจากอุตสาหกรรมการท่องเที่ยวของไทยมีมูลค่าในแต่ละปีสูงมาก 10 ปีที่แล้ว
  รายได้ที่เกิดจากอุตสาหกรรมการท่องเที่ยวคิดมีมูลค่าราวร้อยละ 6.5
  ของผลิตภัณฑ์มวลรวมของประเทศไทย เทียบกับปัจจุบันที่ราวร้อยละ 9-10
  ด้วยจำนวนนักท่องเที่ยว จำนวนแหล่งท่องเที่ยว และจำนวนโรงแรม
  เราสามารถคาดการณ์ได้ว่ารายได้จากอุตสาหกรรมการท่องเที่ยวจะเติบโตขึ้นได้อีกมาก
  แต่รายได้จากอุตสาหกรรมการท่องเที่ยวก็ยังคงน้อยกว่ารายได้จากอุตสาหกรรมอื่นๆ อาทิ
  อุตสาหกรรมบริการ และอุตสาหกรรมการผลิต อย่างเห็นได้ชัด

  ในปี พ.ศ.2555 รายได้จากอุตสาหกรรมท่องเที่ยวคิดเป็นเงินราว 1 ล้านล้านบาท
  หรือเท่ากับประมาณ 34,000 ล้านเหรียญสหรัฐ ณ อัตราแลกเปลี่ยนในขณะนั้น โดยเฉลี่ยแล้ว
  นักท่องเที่ยวต่างชาติจะจับจ่ายใช้สอยราว 4,800 บาทต่อวัน
  โดยมีระยะเวลาพำนักโดยเฉลี่ยประมาณ 10 วัน
  ที่น่าสนใจคืออุตสาหกรรมท่องเที่ยวไม่ได้พึ่งพิงนักท่องเที่ยวต่างชาติแต่เพียงอย่างเดียว
  หากแต่ในความจริงแล้ว จำนวนของนักท่องเที่ยวภายในประเทศเอง ซึ่งส่วนใหญ่เป็นคนไทย
  มีจำนวนมากกว่ามาก หากแต่จับจ่ายใช้สอยน้อยกว่า และมีระยะเวลาพำนักที่สั้นกว่ามาก
  คือโดยเฉลี่ยเพียง 2 วันครึ่ง โดยในปี พ.ศ.2552
  มีนักการท่องเที่ยวภายในประเทศจำนวนมากกว่า 83 ล้านคน และมีเงินจับจ่ายใช้สอยราว
  380,000 ล้านบาท ในช่วงระหว่างปี พ.ศ.2543-2556
  จำนวนนักท่องเที่ยวต่างชาติเพิ่มขี้นจากประมาณ 10 ล้านคน เป็น 26.7 ล้านคน
  หรือเติบโตอย่างน่าสนใจในอัตราร้อยละ 167 อย่างไรก็ตามในปีที่ผ่านมา
  จำนวนนักท่องเที่ยวต่างชาติลดลงในอัตราร้อยละ 6.7
  อันเป็นผลจากเหตุการณ์ความไม่สงบทางการเมือง ติดตามด้วยการปฏิวัติรัฐประหาร
  โดยการฟื้นตัวเริ่มมีให้เห็นได้ในช่วงไตรมาสสุดท้ายของปี (อ้างอิง
  อุตสาหกรรมการท่องเที่ยวไทย)

  บริษัทฯ คาดว่าธุรกิจโรงแรมจะเติบโตอย่างต่อเนื่องถึงแม้ว่าจะมีความตึงเครียดทางการเมือง
  โดยแรงสนับสนุนจากการเติบโตทางเศรษฐกิจ การลงทุนเพิ่มเติม
  การใช้จ่ายที่เพิ่มขึ้นจากทั้งภาคเอกชนและภาครัฐ
  เพื่อเตรียมพร้อมสำหรับการเข้าสู่ประชาคมเศรษฐกิจอาเซียน (AEC)
  การฟื้นตัวของเศรษฐกิจโลก
  และการขยายตัวของการเดินทางโดยเครื่องบินทั้งในประเทศและระหว่างประเทศ
  นอกเหนือจากนี้การเข้าสู่ประชาคมเศรษฐกิจอาเซียน
  ยังเป็นประโยชน์กับธุรกิจโรงแรมโดยภาพรวม กล่าวคือ
  การเดินทางระหว่างประเทศในกลุ่มประชาคมเศรษฐกิจอาเซียนเข้าสู่ประเทศไทยจะเพิ่มขึ้นอย่างต่อเนื่องในอนาคต

3. ปัจจัยความเสี่ยง

  ปัจจัยความเสี่ยงในการดำเนินธุรกิจของบริษัทฯ สามารถสรุปตามประเภทธุรกิจได้ดังนี้

  ธุรกิจอสังหาริมทรัพย์

1.  ความผันผวนของภาวะเศรษฐกิจโลกและประเทศไทย
    มีผลกระทบต่อการตัดสินใจเข้าซื้อทรัพย์สินของผู้สนใจซื้อทรัพย์สินเพื่ออยู่อาศัยและนักลงทุน
    ในส่วนของบริษัทฯ ได้มีการวางแผนการดำเนินธุรกิจให้สอดคล้องกับสภาวะเศรษฐกิจที่เกิดขึ้น
    เช่น การให้ความสำคัญกับการเปิดโครงการ การซื้อที่ดินใหม่โดยเลือกทำเลที่ดี และเหมาะสม
    การบริหารงานก่อสร้างเพื่อการจัดการต้นทุน และการบริหารกระแสเงินสดของบริษัทฯ เป็นต้น

2.  ปัญหาการขาดแคลนแรงงาน และการเพิ่มขึ้นอย่างต่อเนื่องของต้นทุนอสังหาริมทรัพย์
    ทั้งอัตราค่าแรงงาน และค่าวัสดุก่อสร้าง
    โดยเฉพาะอย่างยิ่งต้นทุนที่ดินเพื่อการพัฒนาโครงการอสังหาริมทรัพย์
    ทำให้ผู้ประกอบการธุรกิจอสังหาริมทรัพย์ต้องแบกรับต้นทุนและภาระค่าใช้จ่ายในการพัฒนาโครงการที่สูงขึ้น
    ในขณะที่การปรับราคาเพิ่มขึ้นยังคงสามารถทำได้ในอัตราที่ค่อนข้างจำกัด อย่างไรก็ตาม
    ปัจจุบันบริษัทฯ เน้นการบริหารต้นทุนโดยใช้วิธีการก่อสร้างแบบเหมาเบ็ดเสร็จ (Turnkey)
    เพื่อควบคุมต้นทุนการก่อสร้าง และความล่าช้าเนื่องจากการขาดแคลนแรงงาน

3.  ธุรกิจอสังหาริมทรัพย์ เป็นธุรกิจที่ต้องใช้เงินทุนจำนวนมาก บริษัทฯ
    มีความจำเป็นที่จะต้องพึ่งพิงสินเชื่อเพื่อสนับสนุนการพัฒนาโครงการจากสถาบันการเงินต่างๆ
    ดังนั้นบริษัทฯ จะได้จัดหาแหล่งเงินทุนจากสถาบันการเงินที่มีความมั่นคงเพียงพอ
    สามารถให้การสนับสนุนกับโครงการต่างๆ ของบริษัทฯ ได้ในระยะยาว
    มีเงื่อนไขการให้สินเชื่อที่มีความยืดหยุ่น และเป็นประโยชน์สูงสุดกับบริษัทฯ

4.  การเปลี่ยนแปลงของอัตราดอกเบี้ย มีผลกระทบอย่างมากต่อต้นทุนของโครงการที่พัฒนา
    และมีผลต่อการตัดสินใจของลูกค้าเนื่องจากภาระในการผ่อนชำระที่สูงขึ้น

5.  เพดานการถือครองพื้นที่อาคารชุด
    ของผู้ซื้อต่างชาติมีผลต่อความสามารถในการบริหารจัดการการดำเนินกิจกรรมทางการตลาด
    และการปิดงานขาย เนื่องจากโครงการของบริษัทฯ ตั้งอยู่ในเขตตัวเมืองชั้นใน
    ซึ่งเป็นพื้นที่เป้าหมายและเป็นพื้นที่ที่ชาวต่างชาตินิยมซื้อทรัพย์สินเพื่อใช้เป็นที่พักอาศัยและการลงทุน
    ทั้งนี้บริษัทฯ
    เน้นการทำแผนการตลาดเพื่อให้สามารถบริหารเพดานการถือครองพื้นที่อาคารชุดได้อย่างเหมาะสมและมีประสิทธิภาพ

  ธุรกิจโรงแรม

1.  ความผันผวนของภาวะเศรษฐกิจโลกและประเทศไทย
    ซึ่งทำให้มีผลกระทบต่อธุรกิจโรงแรมในเรื่องของอัตราการเข้าพัก
    กลุ่มบริษัทได้เพิ่มกิจกรรมทางการตลาดผ่านการบริหารจัดการโรงแรมที่มีประสบการณ์
    โดยเน้นการเจาะกลุ่มลูกค้าในตลาดต่างประเทศและขยายฐานลูกค้าไปยังตลาดกลุ่มใหม่มากขึ้น
    เช่น ญี่ปุ่น สิงคโปร์ สหรัฐอเมริกา และจีน เป็นต้น

2.  ความคงอยู่ของกฏอัยการศึก ทำให้การดำเนินธุรกิจโรงแรมมีข้อจำกัดเป็นอย่างมาก
    โดยกลุ่มนักธุรกิจหรือนักท่องเที่ยวที่เป็นชาวต่างประเทศ
    บางส่วนหลีกเลี่ยงการเดินทางเข้ามายังประเทศไทย ทำให้ บริษัทฯ
    ต้องปรับเปลี่ยนแผนการดำเนินธุรกิจ เพื่อหาตลาดใหม่มาทดแทนกลุ่มลูกค้าที่เสียไป

3.  ปริมาณคู่แข่งที่เกิดขึ้นใหม่ทั้งคู่แข่งทางตรงและทางอ้อม
    โดยเฉพาะอย่างยิ่งในเขตชั้นในของกรุงเทพมหานคร และบนถนนสุขุมวิท
    ยังคงมีอยู่อย่างต่อเนื่อง ทำให้จำนวนห้องพักเพิ่มขึ้นอย่างต่อเนื่อง
    อย่างไรก็ตามในอัตราเพิ่มที่ลดลงเนื่องจากต้นทุนในการพัฒนาโรงแรมใหม่ๆ
    ในเขตชั้นในของกรุงเทพเริ่มไม่มีความเป็นไปได้ทางการเงินแล้ว
    คาดว่าปัญหาการแข่งขันด้านราคาจากการเพิ่มขึ้นอย่างต่อเนื่องของอุปทานจะค่อยๆ ลดลง

4.  การเพิ่มขึ้นอย่างต่อเนื่องของค่าใช้จ่ายทางด้านพลังงาน และสาธารณูปโภค
    โดยเฉพาะอย่างยิ่งต่อโรงแรมของบริษัทฯ ที่ตั้งอยู่ในเขตท่องเที่ยว
    (เพชรบุรีและประจวบคีรีขันธ์)
    มีผลกระทบอย่างมากต่อต้นทุนในการดำเนินธุรกิจและการให้บริการ ที่ผ่านมา
    กลุ่มบริษัทได้มีการวางแผนพื่อปรับปรุงและปรับเปลี่ยนอุปกรณ์ไฟฟ้า
    และกระบวนการนำน้ำใช้แล้วกลับมาใช้ใหม่
    เพื่อเพิ่มประสิทธิภาพในการใช้พลังงานและสาธารณูปโภคให้สูงที่สุด เพื่อลดต้นทุนในส่วนนี้

5.  ปัญหาเกี่ยวกับสิทธิการเช่าที่ดินซึ่งใช้เป็นที่ตั้งของโรงแรมของกลุ่มบริษัทซึ่งมีระยะเวลาสัญญาเช่าจำกัด
    อีกทั้งยังมีข้อจำกัดในการพัฒนาโรงแรม และเงื่อนไขต่างๆ
    ที่กลุ่มบริษัทต้องปฏิบัติตามที่ระบุไว้ในสัญญาเช่า ซึ่งบางส่วนอาจทำให้บริษัทฯ
    ขาดความยืดหยุ่นในการดำเนินการปรับปรุงประสิทธิภาพและความสามารถในการแข่งขัน

  4. ทรัพย์สินที่ใช้ในการประกอบธุรกิจ

  4.1 ทรัพย์ถาวรหลักที่บริษัทและบริษัทย่อยใช้ในการประกอบธุรกิจ

  ทรัพย์สินที่สำคัญที่ใช้ในการประกอบธุรกิจของกลุ่มบริษัทในปัจจุบัน
  ประกอบด้วยทรัพย์สินของธุรกิจโรงแรม ซึ่งส่วนมากจะเป็นสิทธิการเช่า สินทรัพย์ถาวร
  และสินทรัพย์ไม่มีตัวตน ส่วนทรัพย์สินของธุรกิจอสังหาริมทรัพย์ ส่วนมากจะเป็น
  ต้นทุนในการพัฒนาอสังหาริมทรัพย์ของโครงการต่าง ๆ สินทรัพย์ไม่มีตัวตน
  และอสังหาริมทรัพย์เพื่อการลงทุน เป็นต้น โรงแรมและโครงการของกลุ่มบริษัท ประกอบด้วย

ธุรกิจโรงแรม

  1. โรงแรมเดอะ เวสทิน แกรนด์ สุขุมวิท

  2. โรงแรมเชอราตัน หัวหิน รีสอร์ท แอนด์ สปา

  3. โรงแรมเชอราตัน หัวหิน ปราณบุรี วิลล่า

  4. โรงแรมไฮแอท รีเจนซี่ กรุงเทพ สุขุมวิท

  ธุรกิจอสังหาริมทรัพย์

  1. โครงการหัวหิน บลู ลากูน รีสอร์ท

  2. โครงการเดอะ เทรนดี้ คอนโดมิเนียม

  3. โครงการ ไฮด์ สุขุมวิท

  4. โครงการ ไฮด์ สุขุมวิท 11

  รายละเอียดของทรัพย์สินที่สำคัญแบ่งตามชนิดของทรัพย์สิน
  ประเภทธุรกิจและโครงการสามารถสรุปได้ดังต่อไปนี้

+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 1.  ต้นทุนในการพัฒนาอสังหาริมทรัพย์   |        |        |                  |
+--------------------------------+--------+--------+------------------+
| -   โครงการหัวหิน บลู ลากูน รีสอร์ท  | 32     | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โครงการเดอะ เทรนดี้          | 15     | บริษัท   | ไม่มี              |
|     คอนโดมิเนีย                  |        | ฯบริษัทฯ |                  |
|                                | 397    |        | ค้ำป              |
| -   โครงการ ไฮด์ สุขุมวิท          |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โครงการ ไฮด์ สุขุมวิท 11       | 850    | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
| รวมต้นทุนในการพัฒนาอสังหาริมทรัพย์    | 1,294  |        |                  |
+--------------------------------+--------+--------+------------------+
|                                |        |        |                  |
+--------------------------------+--------+--------+------------------+

+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 2.  ที่ดิน                        |        |        |                  |
+--------------------------------+--------+--------+------------------+
| -   โรงแรมเดอะเวสทิน แกรนด์      | 70     | บริษัทฯ  | ไม่มี              |
|     สุขุมวิท                      |        |        |                  |
+--------------------------------+--------+--------+------------------+
| -   โรงแรมไฮแอท รีเจนซี่ กรุงเทพ   | 552    | บริษัทฯ  | ค้ำป              |
|     สุขุมวิท                      |        |        | ระกันเงินกู้ของบริษัทฯ |
+--------------------------------+--------+--------+------------------+
| -   โรงแรมเชอราตัน หัวหิน รีสอร์ท   | 175    | บ      | ค้ำป              |
|     แอนด์ สปา                   |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| รวมที่ดิน                         | 797    |        |                  |
+--------------------------------+--------+--------+------------------+
| 3.  ส่วนปรับปรุงที่ดิน อาคารและอุปกรณ์ |        |        |                  |
+--------------------------------+--------+--------+------------------+
| 3.1 ส่วนปรับปรุงที่ดิน               | 15     | บ      | ค้ำป              |
|                                |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.2 อาคาร                      | 399    | บริษัทฯ  | ไม่มี              |
|                                |        |        |                  |
| -   โรงแรมเดอะเวสทิน แกรนด์      |        |        |                  |
|     สุขุมวิท                      |        |        |                  |
+--------------------------------+--------+--------+------------------+
| -   โรงแรมเชอราตัน หัวหิน รีสอร์ท   | 954    | บ      | ค้ำป              |
|     แอนด์ สปา                   |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.3 อุปกรณ์และเครื่องตกแต่ง         | 33     | บริษัทฯ  | ไม่มี              |
+--------------------------------+--------+--------+------------------+
|                                | 54     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.4 งานระหว่างก่อสร้าง            | 912    | บริษัทฯ  | ค้ำป              |
|                                |        |        | ระกันเงินกู้ของบริษัทฯ |
+--------------------------------+--------+--------+------------------+
|                                | 9      | บ      | ค้ำป              |
|                                |        | ริษัทย่อย | ระกันเงินกู้ของบริษัทฯ |
+--------------------------------+--------+--------+------------------+
| 3.5 เครื่องใช้ในการดำเนินงาน       | 46     | บริษัทฯ  | ไม่มี              |
+--------------------------------+--------+--------+------------------+
|                                | 54     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.6 อุปกรณ์สำนักงาน               | 5      | บริษัทฯ  | ไม่มี              |
+--------------------------------+--------+--------+------------------+
|                                | 6      | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| 3.7 ยานพาหนะ                   | 14     | บริษัทฯ  | ไม่มี              |
+--------------------------------+--------+--------+------------------+
|                                | 2      | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| รวมส่วนปรับปรุงที่ดิน อาคารและอุปกรณ์  | 2,503  |        |                  |
+--------------------------------+--------+--------+------------------+
| 4.  สินทรัพย์ไม่มีตัวตน              |        |        |                  |
+--------------------------------+--------+--------+------------------+
| 4.1 คอมพิวเตอร์ซอฟท์แวร์           | 12     | บริษัทฯ  | ไม่มี              |
+--------------------------------+--------+--------+------------------+
|                                | 20     | บ      | ไม่มี              |
|                                |        | ริษัทย่อย |                  |
+--------------------------------+--------+--------+------------------+
| รวมสินทรัพย์ไม่มีตัวตน               | 32     |        |                  |
+--------------------------------+--------+--------+------------------+
| 5.  สิทธิการเช่าที่ดิน อาคาร         |        |        |                  |
|     และอุปกรณ์                   |        |        |                  |
+--------------------------------+--------+--------+------------------+
| -   โรงแรมเดอะ เวสทิน แกรนด์     | 21     | สิทธ    | ไม่มี              |
|     สุขุมวิท                      |        | ิการเช่า |                  |
+--------------------------------+--------+--------+------------------+
| -   โรงแรมเชอราตัน หัวหิน ปราณบุรี  | 337    | สิทธ    | ค้ำป              |
|     วิลล่า                       |        | ิการเช่า | ระกันเงินกู้ของบริษัทฯ |
+--------------------------------+--------+--------+------------------+
| รวมสิทธิการเช่าที่ดิน อาคาร และอุปกรณ์ | 358    |        |                  |
+--------------------------------+--------+--------+------------------+

+--------------------------------+--------+--------+------------------+
| ประเภท/ลักษณะทรัพย์สิน             | ม      | ลักษณะก | ภาระผูกพัน         |
|                                | ูลค่าทาง | รรมสิทธิ์ |                  |
|                                | บัญชีสุทธิ |        |                  |
|                                | ¹      |        |                  |
|                                |        |        |                  |
|                                | (ล     |        |                  |
|                                | ้านบาท) |        |                  |
+--------------------------------+--------+--------+------------------+
| 6.  อสังหาริมทรัพย์เพื่อการลงทุน      |        |        |                  |
+--------------------------------+--------+--------+------------------+
| 6.1 อาคารโรงแรมเดอะเวสทิน แกรนด์ | 44     | บริษัทฯ  | ไม่มี              |
| สุขุมวิท (เฉพาะส่วนห้างโรบินสัน)      |        |        |                  |
+--------------------------------+--------+--------+------------------+
| รวมอสังหาริมทรัพย์เพื่อการลงทุน       | 44     |        |                  |
+--------------------------------+--------+--------+------------------+
| รวมทั้งสิ้น                        | 5,039  |        |                  |
+--------------------------------+--------+--------+------------------+

  หมายเหตุ: ¹ มูลค่าทางบัญชีสุทธิ ที่แสดงอยู่เป็นมูลค่าทางบัญชีสุทธิ ณ วันที่ 31 ธันวาคม 2557

  4.2 นโยบายการลงทุนในบริษัทย่อย

  บริษัทฯ มีนโยบายมุ่งเน้นการลงทุนในธุรกิจที่เกี่ยวเนื่องและสนับสนุนการดำเนินธุรกิจของบริษัทฯ
  ซึ่งปัจจุบันบริษัทฯลงทุนในธุรกิจโรงแรม และธุรกิจพัฒนาอสังหาริมทรัพย์ โดยบริษัทฯ
  จะลงทุนให้มีสัดส่วนการลงทุนที่มากพอที่จะได้มีส่วนร่วมในการบริหารจัดการ
  กำหนดนโยบายและแนวทางธุรกิจ และสามารถติดตามและดูแลการดำเนินงานของบริษัทที่ลงทุน
  ดังนั้น บริษัทฯจะส่งตัวแทนของบริษัทฯ
  เข้าเป็นกรรมการหรือผู้บริหารในบริษัทย่อยตามความเหมาะสมและสัดส่วนที่ถือหุ้นอยู่

  ปัจจุบัน บริษัทฯ มี_บริษัทย่อย 3 บริษัท ได้แก่

1.  บริษัท ฮอนเนอร์ บิวซิเนส จำกัด เป็นบริษัทที่ดำเนินธุรกิจหลักเกี่ยวกับโรงแรม 2 แห่ง
    ประกอบด้วย โรงแรมเชอราตัน หัวหิน รีสอร์ท แอนด์ สปา
    โดยบริษัทย่อยถือกรรมสิทธิ์ในที่ดินที่อำเภอชะอำ จังหวัดเพชรบุรี และโรงแรมเชอราตัน หัวหิน
    ปราณบุรี วิลล่า อำเภอปราณบุรี จังหวัดประจวบคีรีขันธ์ โดยบริษัท โอเวนเดล จำกัด
    ซึ่งเป็นบริษัทย่อยของบริษัท ฮอนเนอร์ บิวซิเนส จำกัด
    เป็นเจ้าของสิทธิการเช่าที่ดินและอาคารสิ่งปลูกสร้างของโรงแรมดังกล่าว

2.  บริษัท แกรนด์ อีควิตี้ ดีเวลลอปเม้นท์ จำกัด
    เป็นบริษัทที่ประกอบธุรกิจพัฒนาอสังหาริมทรัพย์เพื่อนำที่ดินที่มีศักยภาพมาพัฒนาเชิงธุรกิจในรูปโครงการต่าง
    ๆ เช่น โรงแรม หรือ ที่อยู่อาศัยในแบบคอนโดมิเนียม
    ขณะนี้บริษัทย่อยอยู่ระหว่างการสรรหาที่ดินเพื่อนำมาพัฒนาในอนาคต

3.  บริษัท โอเวนเดล จำกัด เป็นบริษัทย่อยของบริษัท ฮอนเนอร์ บิวซิเนส จำกัด
    ซึ่งเป็นบริษัทย่อยของบริษัทฯ ธุรกิจหลักที่บริษัทย่อยดำเนินอยู่เกี่ยวข้องกับธุรกิจโรงแรม
    โดยเป็นเจ้าของสิทธิการเช่าที่ดิน และอาคารสิ่งปลูกสร้างซึ่งเป็นที่ตั้งของโรงแรมเชอราตัน
    หัวหิน ปราณบุรี วิลล่า โดยบริษัท โอเวนเดล จำกัด
    ได้ให้เช่าช่วงสิทธิการเช่าดังกล่าวแก่บริษัท ฮอนเนอร์ บิวซิเนส จำกัด
    เพื่อประกอบกิจการโรงแรมดังกล่าว

5. ข้อพิพาททางกฎหมาย

  5.1 ในเดือนตุลาคม 2551 บริษัทฯ ถูกฟ้องร้องจากเจ้าของที่ดินรายหนึ่ง
  โดยมีเนื้อหาหลักจากการที่โจทก์อ้างว่าบริษัทฯผิดสัญญาเช่าที่ดินที่ได้ตกลงไว้กับโจทก์เป็นเหตุให้โจทก์ได้รับความเสียหาย
  โดยโจทก์ขอยกเลิกสัญญาเช่าที่ดินดังกล่าว และฟ้องร้องเรียกค่าเสียหายเป็นจำนวนเงิน 79
  ล้านบาท ต่อมา เมื่อวันที่ 6 สิงหาคม 2553
  ศาลจังหวัดพระโขนงได้อ่านคำพิพากษาในคดีดังกล่าวที่โจทก์ฟ้องบริษัทฯ
  เรื่องผิดสัญญาเช่าที่ดินซึ่งเป็นที่ตั้งของโรงแรม เดอะ เวสทิน แกรนด์ สุขุมวิท
  โดยศาลได้พิพากษาว่าบริษัทฯปฏิบัติผิดข้อสัญญาของสัญญาเช่าที่ดินดังกล่าวอันเป็นเหตุให้โจทก์มีสิทธิบอกเลิกสัญญาเช่าที่ดินโดยชอบด้วยกฎหมาย
  และให้อาคารโรงแรมดังกล่าวตกเป็นกรรมสิทธิ์ของโจทก์ตามสัญญาเช่าที่ดิน โดยบริษัทฯ
  ไม่ต้องจ่ายเงินค่าเสียหายจำนวน 79 ล้านบาท ให้แก่ โจทก์ และให้บริษัทฯ
  ดำเนินการจดทะเบียนยกเลิกการเช่าที่ดินตามสัญญาเช่าที่ดินดังกล่าว ต่อมา เมื่อวันที่ 2 กันยายน
  2553 บริษัทฯ ได้ยื่นอุทธรณ์คำพิพากษาของศาลชั้นต้นดังกล่าว
  และได้ยื่นคำร้องขอทุเลาการบังคับคดีต่อศาลอุทธรณ์
  เพื่อให้ระงับการบังคับคดีตามคำพิพากษาดังกล่าวข้างต้นไว้ก่อนจนกว่าจะมีคำพิพากษาของศาลอุทธรณ์และศาลฎีกาเป็นที่สุด
  ต่อมา เมื่อวันที่ 26 ตุลาคม 2553 โจทก์ได้ยื่นคำแก้อุทธรณ์ต่อศาลอุทธรณ์ นอกจากนี้ เมื่อวันที่ 1
  ตุลาคม 2553 โจทก์ได้ยื่นอุทธรณ์คำพิพากษาของศาลชั้นต้นดังกล่าว
  โดยโจทก์ได้อุทธรณ์เรียกค่าเสียหายเพิ่มเติมในอัตราวันละ 500,000 บาท
  นับแต่วันถัดจากที่ศาลมีคำพิพากษาจนกว่าบริษัทฯ จะส่งมอบอาคารโรงแรมดังกล่าวให้แก่ โจทก์
  และบริษัทฯ ได้ยื่นคำแก้อุทธรณ์ในประเด็นดังกล่าวต่อศาลอุทธรณ์เมื่อวันที่ 15 ธันวาคม 2553
  ส่วนคำร้องขอทุเลาการบังคับคดี ศาลได้มีคำสั่งเมื่อวันที่ 21 ตุลาคม 2554
  อนุญาตให้ทุเลาการบังคับคดีและห้ามบริษัทฯทำนิติกรรมใด ๆ
  เกี่ยวกับอาคารโรงแรมดังกล่าวในระหว่างอุทธรณ์ ต่อมาเมื่อวันที่ 30 กรกฎาคม 2556
  ศาลจังหวัดพระโขนงได้อ่านคำพิพากษาศาลอุทธรณ์ในคดีดังกล่าว
  โดยศาลได้มีคำพิพากษากลับให้ยกฟ้อง ค่าฤชาธรรมเนียมทั้งสองศาลเป็นอันพับ ต่อมาเมื่อวันที่ 28
  สิงหาคม 2556 โจทก์ได้ยื่นฎีกาคัดค้านคำพิพากษาศาลอุทธรณ์ และต่อมาเมื่อวันที่ 27 พฤศจิกายน
  2556 บริษัทฯ ได้ยื่นฎีกาคำพิพากษาศาลอุทธรณ์ คดีอยู่ในระหว่างการพิจารณาของศาลฎีกา
  นอกจากนี้บริษัทฯ อยู่ในระหว่างการเจรจากับโจทก์เพื่อหาข้อยุติในคดีนี้
  คดีนี้ได้เปิดเผยไว้ในหมายเหตุประกอบงบการเงินรวมสำหรับปีสิ้นสุด วันที่ 31 ธันวาคม 2557
  ในข้อ 29.5 (ก)

5.2 ในเดือนพฤศจิกายน 2556 บริษัท แกรนด์ อีควิตี้ ดีเวลลอปเม้นท์ จำกัด
ซึ่งเป็นบริษัทย่อยของบริษัทฯ
มีคดีความที่ถูกฟ้องร้องเรียกค่าเสียหายจากการผิดสัญญาจะซื้อจะขายห้องชุด โครงการ เดอะ เซลล์
พัทยา จำนวน 1 คดี โดยมีทุนทรัพย์รวมเป็นจำนวนเงิน 47 ล้านบาท ต่อมาเมื่อวันที่ 18 ธันวาคม
2557 ศาลจังหวัดพัทยาได้มีคำพิพากษาให้ยกฟ้อง ค่าฤชาธรรมเนียมเป็นอันพับ
โจทย์ได้ยื่นขอขยายระยะเวลาการยื่นอุทธรณ์ต่อศาล
และศาลอนุญาตการขอขยายระยะเวลาการยื่นอุทธรณ์ดังกล่าว
คดีนี้ได้เปิดเผยไว้ในหมายเหตุประกอบงบการเงินรวมสำหรับปีสิ้นสุดวันที่ 31 ธันวาคม 2557 ในข้อ
29.5(ข)

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป 

ข้อมูลของบริษัท

ชื่อ บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน)

เลขทะเบียนบริษัท บมจ. 0107546000164

ที่ตั้งสำนักงานใหญ่ อาคารเอ็กเชน ทาวเวอร์ ชั้น 32 ห้องเลขที่ 3203-4

388 ถนนสุขุมวิท แขวงคลองเตย เขตคลองเตย กรุงเทพมหานคร 10110

ประกอบธุรกิจ โรงแรม และพัฒนาอสังหาริมทรัพย์

เว็บไซต์ http://www.grandeasset.com

โทรศัพท์ 0-2204-9900

โทรสาร 0-2204-9999

ทุนจดทะเบียน 2,751,466,667 บาท มูลค่าที่ตราไว้หุ้นละ 1 บาท

ทุนชำระแล้ว 2,751,466,667 บาท

  6.2 รายชื่อบริษัทย่อยที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้วทั้งหมด

+-------------------------------+-------+----------+---------+--------+
| ชื่อบริษัท                        | ประเภ | จำนวนหุ้น  | จำน     | สัดส่วน  |
|                               | ทธุรกิจ |          | วนหุ้นที่ถือ |        |
|                               |       | ที่จำหน่าย  | (หุ้น)    | ก      |
|                               |       | แล้วทั้งหมด |         | ารถือหุ้น |
|                               |       |          |         |        |
|                               |       |          |         | (      |
|                               |       |          |         | ร้อยละ) |
+-------------------------------+-------+----------+---------+--------+
| บริษัท ฮอนเนอร์ บิวซิเนส จำกัด      | ให    | 5        | 4,      | 100    |
|                               | ้บริการ | ,000,000 | 999,994 |        |
| อาคารเอ็กเชนทาวเวอร์ ชั้น 32      |       |          |         |        |
| ห้องเลขที่ 3203-4                |       |          |         |        |
|                               |       |          |         |        |
| 388 ถนนสุขุมวิท แขวงคลองเตย      |       |          |         |        |
| เขตคลองเตย กรุงเทพมหานคร 10110 |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
+-------------------------------+-------+----------+---------+--------+
| บริษัท แกรนด์ อีควิตี้ ดีเวลลอปเม้นท์   | ให    | 2        | 2,      | 100    |
| จำกัด                          | ้บริการ | ,500,000 | 499,994 |        |
|                               |       |          |         |        |
| อาคารเอ็กเชนทาวเวอร์ ชั้น 32      |       |          |         |        |
| ห้องเลขที่ 3203-4                |       |          |         |        |
|                               |       |          |         |        |
| 388 ถนนสุขุมวิท แขวงคลองเตย      |       |          |         |        |
| เขตคลองเตย กรุงเทพมหานคร 10110 |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
+-------------------------------+-------+----------+---------+--------+
| บริษัท โอเวนเดล จำกัด*           | ให    | 28       | 27,     | 100    |
|                               | ้บริการ | ,000,000 | 999,997 |        |
| เลขที่ 9/22 หมู่ 5 ตำบลปากน้ำปราณ  |       |          |         |        |
| อำเภอปราณบุรี จังหวัดประจวบคีรีขันธ์  |       |          |         |        |
| 77220                         |       |          |         |        |
|                               |       |          |         |        |
| โทรศัพท์ 0-2204-9900 โทรสาร     |       |          |         |        |
| 0-2204-9999                   |       |          |         |        |
|                               |       |          |         |        |
| * ถือหุ้นโดย บริษัท ฮอนเนอร์ บิวซิเนส |       |          |         |        |
| จำกัด ซึ่งเป็นบริษัทย่อยของบริษัทฯ     |       |          |         |        |
+-------------------------------+-------+----------+---------+--------+

  6.3 บุคคลอ้างอิงอื่น ๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  ชั้น 7 อาคารตลาดหลักทรัพย์แห่งประเทศไทย

  เลขที่ 62 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110 ประเทศไทย

  โทรศัพท์ + 66 (0) 2229-2800

  โทรสาร + 66 (0) 2654-5427

ผู้สอบบัญชี บริษัท สำนักงาน อีวาย จำกัด

 ชั้น 33 อาคารเลครัชดา ออฟฟิศ คอมเพล็กซ์ 

 เลขที่ 193/136-137 ถนนรัชดาภิเษก แขวงคลองเตย 

 เขตคลองเตย กรุงเทพมหานคร 10110 ประเทศไทย

 โทรศัพท์ + 66 (0) 2264-9090

 โทรสาร + 66 (0) 2264-0789-90

ที่ปรึกษากฎหมาย บริษัท สำนักงานกฎหมายบรรจงแอนด์วิทยา จำกัด

 ชั้น 9 อาคารวอลล์สตรีททาวเวอร์ 

 เลขที่ 33/35, 33/39-40 ถนนสุรวงศ์ แขวงสุริยวงศ์

 เขตบางรัก กรุงเทพมหานคร 10500 ประเทศไทย

 โทรศัพท์ + 66 (0) 2236-2334

 โทรสาร + 66 (0) 2236-3916